antartis: 21 Μαϊ 2010\nΤο θέμα της οικονομικής διακυβέρνησης στην ΕΕ θα εξετάσει η πρώτη συνάντηση της λεγόμενης «Ομάδας Δράσης» (Task Force) που συγκαλείται στις Βρυξέλλες, υπό τον Πρόεδρο της ΕΕ, Χέρμαν Βαν Ρόμπει. Θα συμμετάσχουν εκπρόσωποι και υπουργοί οικονομικών από τα 27 κράτη μέλη και ο Επίτροπος για θέματα οικονομίας Όλι Ρεν.\nΩστόσο, οι χώρες της ευρωζώνης είναι διχασμένες ως προς τα μέσα επίτευξης αυτού του στόχου....\nΜειώθηκε κατά 41,5% το δημόσιο έλλειμμα\nΠεριορίστηκε κατά 41,5% το δημόσιο έλλειμμα για το πρώτο τετράμηνο του έτους (Ιανουάριος - Απρίλιος) σύμφωνα με τα διαθέσιμα στοιχεία του προϋπολογισμού που ανακοίνωσε το Γενικό Λογιστήριο του Κράτους. Η αύξηση των εσόδων είναι μικρότερη του στόχου ενώ η μείωση των δαπανών είναι μεγαλύτερη του στόχου που περιλαμβάνεται στο Πρόγραμμα Σταθερότητας και Ανάπτυξης (ΠΣΑ)...\nEκλεβαν υλικά του ΟΣΕ\nΣε μία ακόμη σύλληψη προχώρησαν οι αστυνομικοί της Αλεξανδρούπολης, μετά από καταγγελία αρμόδιου υπαλλήλου του ΟΣΕ, ότι σε επιχείρηση που διατηρεί 49χρόνος στην Εθνική Οδό. Αμφιτρίτης – Αλεξανδρούπολης, υπάρχουν κλεμμένα υλικά του Ο.Σ.Ε..\nΆμέσα, με την συνδρομή υπαλλήλων του Ο.Σ.Ε., μετέβησαν στο κατάστημα του ανωτέρω και κατόπιν ελέγχου, ανευρέθηκε και κατασχέθηκε κλαπέν σιδηροδρομικό υλικό το οποίο, κατά δήλωση του, είχε αγοράσει έναντι του ποσού των χιλίων διακοσίων εξήντα (1260) ευρώ από 40χρόνο, ο οποίος διαφεύγει της σύλληψης και αναζητείται.\nΕσβησε από νοσοκομείο σε νοσοκομείο πεντάχρονος από την Ξάνθη\nΑυτή τη φορά ήταν ένα παιδί 5 ετών από τα Κιμμέρια της Ξάνθης, που ξεψύχησε στο Νοσοκομείο της Καβάλας. Οι γιατροί έκριναν ότι το παιδί έπρεπε να διακομιστεί σε νοσοκομείο της Θεσσαλονίκης. Δεν πρόλαβε, όμως, ούτε να μπει στο ασθενοφόρο. Οι συγγενείς του παιδιού ξέσπασαν στους γιατρούς του Νοσοκομείου Καβάλας, τους οποίους και χτύπησαν άγρια.\nΤο παιδί καταπλακώθηκε από μια συρόμενη μεταλλική καγκελόπορτα, μήκους 5 μ. περίπου και ύψους 2 μ., με αποτέλεσμα να χτυπήσει πολύ άσχημα στο κεφάλι και στο στήθος. Οι συγγενείς του το μετέφεραν στο Νοσοκομείο Ξάνθης, όπου όμως δεν υπάρχει νευροχειρουργική κλινική. Οι πιο κοντινές νευροχειρουργικές κλινικές, στον Νομό Ξάνθης είναι είτε στο Νοσοκομείο της Καβάλας, είτε στο Πανεπιστημιακό Νοσοκομείο της Αλεξανδρούπολης.\nΤην Ακρόπολη θα επισκεφθεί την ερχόμενη Τρίτη ο Πρόεδρος της Δημοκρατίας, με αφορμή την ολοκλήρωση των μεγάλων προγραμμάτων αποκατάστασης στον Παρθενώνα και τα Προπύλαια.\nΤον Πρόεδρο της Ελληνικής Δημοκρατίας θα υποδεχθεί ο Υπουργός Πολιτισμού και Τουρισμού Παύλος Γερουλάνος και η Γενική Γραμματέας Πολιτισμού Λίνα Μενδώνη.\nΝεκρή από πυρκαγιά στην Κέρκυρα\nΝεκρή βρέθηκε από την πυροσβεστική υπηρεσία στην Κέρκυρα, στο δημοτικό διαμέρισμα του Αγίου Μάρκου του Δήμου Φαιάκων, μια γυναίκα 74 ετών. Η πυροσβεστική είχε δεχθεί κλήση στις 6:40 σήμερα το πρωί για πυρκαγιά σε ισόγειο διαμέρισμα.\nΗ φωτιά εκδηλώθηκε στο υπνοδωμάτιο της 74χρονης από άγνωστη μέχρι στιγμής αιτία και η πυροσβεστική υπηρεσία διενεργεί προανάκριση για τη διαλεύκανση του συμβάντος, ενώ έχει κληθεί και ιατροδικαστής για να εξακριβώσει τα αίτια του θανάτου της γυναίκας.\nΜε πολλαπλές ερμηνείες και αρκετούς αποδέκτες ήταν το μήνυμα των χθεσινών φοιτητικών εκλογών που διεξήχθησαν με φόντο το εκρηκτικό κοινωνικο-πολιτικό σκηνικό.\nΜε οφέλη η ΠΑΣΠ που διαφοροποιήθηκε από τη σκληρή κυβερνητική πολιτική, οφέλη και για τα αριστερά σχήματα πλην της ΠΚΣ, με μείωση των δυνάμεών της η αποδιοργανωμένη ΔΑΠ, που φαίνεται ότι πλήρωσε την εσωστρέφεια του κόμματος της αξιωματικής αντιπολίτευσης. Στους ενισχυμένους όμως... και η αποχή. Αυξήθηκε σε σχέση με πέρυσι για να δείξει και τη γενική απαξίωση στο πολιτικο-οικονομικό σύστημα...\nΓ. Παπανδρέου: «Κατανοητές οι αντιδράσεις του κόσμου»\nΣτις κινητοποιήσεις των εργαζομένων, στα οικονομικά μέτρα και στην προσπάθεια να διασωθεί η οικονομία αναφέρθηκε και ο πρωθυπουργός από το Λίβανο, όπου μίλησε στο Αραβικό Οικονομικό Φόρουμ.\nΟ κ. Παπανδρέου είπε ότι οι αντιδράσεις του κόσμου είναι κατανοητές, αλλά χαρακτήρισε αναγκαία τα μέτρα.\n«Είμαστε μια δημοκρατική και ανοιχτή χώρα, όπου ο λαός ελεύθερα, και δικαιολογημένα κατά την άποψή μου, διαμαρτύρεται για την οικονομική κρίση», είπε χαρακτηριστικά ο πρωθυπουργός και πρόσθεσε: «Είναι επώδυνο. Το κατανοώ και ο ίδιος. Ξέρουμε ωστόσο ότι πρέπει να προχωρήσουμε τις απαραίτητες αλλαγές για να γίνει βιώσιμη η οικονομία και να σωθεί η χώρα».\nΣε συνέντευξή του στο Αλ Τζαζίρα ο κ. Παπανδρέου ρωτήθηκε και για τα συνθήματα «Κλέφτες» που ακούστηκαν έξω από τη Βουλή, τα οποία ερμηνεύονται ως έλλειψη εμπιστοσύνης των πολιτών στο πολιτικό σύστημα.\n«Εκλεχθήκαμε ως νέα κυβέρνηση για να αλλάξουμε» ξεκίνησε να πει ο πρωθυπουργός, αλλά τον διέκοψε ο δημοσιογράφος λέγοντας «νέα κυβέρνηση αλλά παλιό κόμμα» και τότε ο κ. Παπανδρέου συνέχισε λέγοντας «νέα κυβέρνηση και κόμμα που έχει ανανεωθεί».\nΟ πρωθυπουργός αναφέρθηκε στις πρόθεσή του για τομές και ανέφερε ότι ως αντιπολίτευση είχε επισημάνει τα προβλήματα του «πελατειακού πολιτικού συστήματος» και της αδιαφάνειας, ενώ τόνισε «είναι αποφασισμένος για την αλλαγή του πολιτικού συστήματος και του τρόπου διακυβέρνησης της χώρας».\nΕσβησε από νοσοκομείο σε νοσοκομείο πεντάχρονος απ...\nΗ ΠΑΣΠ βγήκε ωφελημένη επειδή «χαστούκισε» τα μέτρ...\nΓ. Παπανδρέου: «Κατανοητές οι αντιδράσεις του κόσμ...


ΑΦΙΕΡΩΜΑ: Μιλάει για όλα ο θρυλικός Κωνσταντίνος Βαβουράκης: Από τους τελευταίους εν ζωή αντάρτες της Κοξαρέ, της Κρήτης | Enallaktikos.gr\nΟ Κωνσταντίνος Βαβουράκης: Από τους τελευταίους εν ζωή αντάρτες της Κοξαρέ μιλάει στην Εύα Λαδιά στα ΡΕΘΥΜΝΙΩΤΙΚΑ ΝΕΑ rethnea.gr\nΗ Εύα Λαδιά είναι δημοσιογράφος και λογοτέχνης\nΕίναι εμπειρία ζωής να σου αφηγούνται στιγμές της σύγχρονης ιστορίας εκείνοι που τις έζησαν.\nΠόσο μάλλον όταν αυτός που μνημονεύει ώρες που κόβουν την ανάσα με την τόλμη των αγνών αγωνιστών είναι ο κ Κωνσταντίνος Βαβουράκης.\nΤον έχουμε καμαρώσει σε πολλές εκδηλώσεις που γίνονται στην Κοξαρέ.\nΕυθυτενής πάντα παρά το γεγονός ότι έχει προχωρήσει αρκετά στην ένατη δεκαετία της ζωής του, προκαλεί ρίγη όταν μπροστά στο μνημείο του χωριού, καταθέτει τον σεβασμό του στη μνήμη των εκλεκτών της λευτεριάς με υψωμένη τη γροθιά του.\nΘα προσαρμοστούμε όμως στα πλαίσια που μας ορίζει ο χώρος των αφιερωμάτων μας αφού μπορούμε και άλλες φορές να επανέλθουμε με αφορμές που θα μας δίνουν οι ιστορικές επέτειοι.\nΟ κ. Κωστής είναι γέννημα, θρέμμα της Κοξαρέ.\nΚι είναι φυσικό να έχει «μπολιαστεί» με όλες τις παρακαταθήκες εκείνων που έκαναν το ηρωικό χωριό να επονομαστεί «Μικρή Μόσχα».\nΈμεινε κυρίως ασυμβίβαστος αγωνιστής και υπέρμαχος των δικαιωμάτων του λαού όπως το δίκιο ορίζει.\nΟ ίδιος δεν πιστεύει ότι έκανε κάτι περισσότερο από άλλους συντρόφους του.\nΈχει όμως τη λεβεντιά να λέει τον καλό λόγο όπου χρειάζεται ακόμα και σε θέματα που έχει «αναθεματίσει» η ιδεολογία του.\nΚαι να πως έγιναν τα γεγονότα.\nΌπως προαναφέραμε ήταν ο πιο νέος αλλά και ιδιαίτερα αγαπητός αντάρτης του καπετάν Λεμονιά.\nΜετά από μια μάχη που άφησε και τραυματίες στο αντάρτικο του Κορέδο, έμεινε η ομάδα χωρίς φάρμακα.\nΑυτό σήμαινε βέβαιο θάνατο για τους αγωνιστές που έμεναν χωρίς περίθαλψη.\nΕίχαν σωθεί από τη μάχη και τώρα κινδύνευαν να πεθάνουν αβοήθητοι και μέσα σε φρικτούς πόνους.\nΠοιος όμως θα έπαιρνε το μεγάλο ρίσκο;\nΜα ποιος άλλος από τον Κωστή που ήταν από τους πιο πρόθυμους και θαρραλέους αντάρτες.\nΟ καπετάνιος δίστασε να το επιτρέψει.\nΦοβόταν το νεαρό της ηλικίας του Κωστή.\nΤι θα γινόταν αν έπεφτε στα χέρια των κατακτητών;\nΦθάνει στο Ρέθυμνο με όλες τις προφυλάξεις και κατευθύνεται στην κλινική που του είχαν υποδείξει.\nΕκεί για να φθάσει πιο γρήγορα στον γιατρό που μπορούσε να τον βοηθήσει προφασίστηκε το φυματικό.\nΈτσι έφθασε αμέσως κοντά του.\nΟ γιατρός τον κοίταξε με αρκετή επιφύλαξη.\nΑς μην ξεχνάμε ότι αναφερόμαστε σε εποχές που «όλα τα έσκιαζε η φοβέρα και τα πλάκωνε η σκλαβιά».\nΠοιος τον βεβαίωνε πέρα από την καθαρή ματιά του νεαρού που είχε απέναντί του ότι δεν θα εύρισκε το μπελά του αν είχε προσέξει την επίσκεψη αυτή κάποιος από τους συνεργάτες των Γερμανών που δεν έλειπαν;\nΣε πρώτη φάση τον έστειλε στο υπόγειο της κλινικής όπου με τη βοήθεια του πρόθυμου νοσηλευτικού προσωπικού απαλλάχτηκε από τις «ψείρες» που ήταν και το μεγαλύτερο μαρτύριό του.\nΚι έπειτα του έδωσε τα φάρμακα που ζήτησε και με τις απαραίτητες συμβουλές τον βοήθησε να πάρει το λεωφορείο της γραμμής για να φτάσει σε κάποιο κομβικό σημείο κι από εκεί να τραβήξει για το λημέρι τους με το πολύτιμο φορτίο του.\nΕύστροφος καθώς ήταν πάντα ο Κωστής δεν έχασε καιρό.\nΜε εύσχημο τρόπο ζήτησε να κατέβει μόλις βγήκαν από την πόλη και μόλις τα κατάφερε, πήρε την αντίθετη κατεύθυνση για να προλάβει το ενδεχόμενο μπλόκου.\nΟ Κωστής παρακολουθούσε με κομμένη την ανάσα.\nΜόνο όταν είδε τους επιβάτες να ανεβαίνουν ξανά στο αυτοκίνητο και τους Γερμανούς να φεύγουν πήρε ανάσα και προσπάθησε να σκεφτεί με ποιο τρόπο θα έφτανε πιο σίγουρα στον προορισμό του. Και τα κατάφερε.\nΉξερε πάντα να λειτουργεί με μεθοδικότητα και χωρίς να χάνει την ψυχραιμία του όσο κι αν ο κίνδυνος που τον απειλούσε φαινόταν αξεπέραστος.\nΌταν τον είδε ο Λεμονιάς να φθάνει στο λημέρι δεν ήξερε πώς να του δείξει την ικανοποίησή του για την αποστολή που είχε φέρει σε πέρας.\nΓια τον Κωστή όμως μετρούσε ότι είχε καταφέρει να έρθει με τα φάρμακα και να ανακουφίσει τους συντρόφους του.\nΗ περιπέτεια αυτή του Κωστή Βαβουράκη είχε και τη θετική πλευρά της.\nΓιατί ο καπετάνιος αρνήθηκε να τον πάρει μαζί του στην επόμενη μεγάλη μάχη κι έτσι ο μικρός αντάρτης δεν είδε ξανά τον χάρο με τα μάτια του.\nΓια να καταλάβουμε όμως τον σχολιασμό του βετεράνου συνομιλητή μας των γεγονότων που έζησε θα πρέπει να ανοίξουμε μια παρένθεση με τις μάχες που έζησε και που ήταν από τις σπουδαιότερες της Αντίστασης στον νομό μας.\nΚι αρχίζουμε από τη μάχη της Κοξαρέ, όπως την περιγράφει ο Μιχάλης Χριστοφοράκης με απόλυτη ακρίβεια.\nΣτις 2 Μάρτη 1944, γράφει ο Χριστοφοράκης, έδωσε ο ΕΛΑΣ Ρεθύμνου, δεύτερη μάχη στις βόρειες πλαγιές του βουνού «Κουρούπας τα Ορη» δεξιά και πάνω από την είσοδο του περίφημου Κουρταλιώτικου φαραγγιού (στα Αγριμοχώραφα) υπό τον διοικήτη του Συντάγματος ΕΛΑΣ Ρεθύμνου Γιώργη Τρουλλινό και τον καπετάν Λεμονιά.\nΉταν μια ηρωική μάχη.\nΤριακόσιοι περίπου βαριά εξοπλισμένοι Γερμανοί επιτέθηκαν τα ξημερώματα την ώρα που οι άνδρες του ΕΛΑΣ ετοίμαζαν το πρωινό τους ρόφημα και ίσια που πρόλαβαν και πιάσαν θέσεις, γιατί ευτυχώς κάποιος μαχητής μας τους αντιλήφθηκε, τους πρόλαβαν, τους χτύπησαν και τους καθήλωσαν.\nΗ μάχη αυτή της «Κοξαρές» χαρακτηρίστηκε και ήταν ηρωική, γιατί ήταν σκληρή και πολύωρη, ύστερα από την επιμονή του διοικητή Γ. Τρουλλινού να συνεχιστεί, παρά την αντίθετη γνώμη μερικών ελασιτών να γίνει υποχώρησή τους προς την κορυφή του βουνού.\nΟπως εξακριβώθηκε αργότερα οι-Γερμανοί οδηγήθηκαν στο λημέρι του ΕΛΑΣ από κάποιο προδότη που έγινε προδότης για να σώσει τον γιο του.\nΉταν οργανωμένος στην οργάνωση του μέσα Αη-Βασίλη γνώριζε πρόσωπα και πράγματα, γιατί πολλές φορές κάναμε συνεδριάσεις στην περιοχή αυτή, της Κοξαρές υπό την κάλυψη του ΕΛΑΣ.\nΟ γιος γνώριζε αρκετά στελέχη του ΕΑΜ, ΚΚΕ, ΕΠΟΝ, τους περισσότερους καπεταναίους του ΕΛΑΣ και αρκετούς μονίμους Ελασίτες.\nΣυγκεκριμένα ο γιος ερχόμενος προς την Κοξαρέ για κομματική δουλειά πιάστηκε από τους Γερμανούς και στην ανάκριση έσπασε και τα είπε όλα.\nΟ πατέρας Κουτσουδάκης για να σώσει τον γιο του συμφώνησε, μέσω του αρχιπροδότη Αλεξομανώλη, με τους Γερμανούς να κανονίσουν εικονική δραπέτευση του γιου του από τις φυλακές Ρεθύμνου που τον είχαν κλείσει, να γυρίσει πίσω να ενταχθεί στον ΕΛΑΣ, τάχα πως δραπέτευσε πραγματικά, και ο πατέρας Κουτσουδάκης, σε αντάλλαγμα, να οδηγήσει τους Γερμανούς στο λημέρι του ΕΛΑΣ.\nΠραγματικά κανόνισε ο Αλεξομανώλης την εικονική απόδραση του γιου του προδότη.\nΩστόσο έφυγε από τη φυλακή και πήγε στο σπίτι της Τασίας Φραγκελάκη – Λαγουδάκη δυναμικής επονίτισσας, 60′ για να τον κρύψει πως τάχα ξέφυγε των Γερμανών από τη φυλακή και με πρώτη ευκαιρία να φύγει για τον ΕΛΑΣ.\nΗ επονίτισσα Τασία τον φύλαξε δυο-τρεις μέρες κι έφυγε για τον ΕΛΑΣ που τότε είχε το λημέρι του πάνω από την Κοξαρέ, στο Κόρεδο, και σε μια-δυο μέρες οδήγησε ο πατέρας μασκοφορεμένος εκεί τους Γερμανούς (αντιλήφθηκαν δυο Κοξαριανοί μασκοφορεμένο με συνοδό των Γερμανών).\nΣυνέχεια απ’ αυτό δόθηκε η μάχη που παρακάτω θα αναφέρω, και ο γιος Κουτσουδάκης που είχε πάει σαν δραπέτης κι είχε σκαρώσει την ιστορία του, στο τέλος της μάχης πήγε να ξεφύγει.\nΤο υποψιάστηκαν οι Ελασίτες και τον έπιασαν, αλλά ενώ τον συνόδευαν δυο Ελασίτες και τον οδηγούσαν προς τον Ψηλορείτη για να τον περάσουν λαϊκό δικαστήριο τους ξέφυγε (;) κρύφτηκε κι όπως μαθεύτηκε αργότερα πέρασε στην Ηπειρωτική Ελλάδα και εκεί χάθηκαν τα ίχνη του.\nΗ επονίτισσα Τασία ωστόσο, με το φεύγα του νεαρού από το σπίτι της για το αντάρτικο, αντιλήφθηκε πως ο Αλεξομανώλης παρακολουθούσε το σπίτι της τότε ακριβώς που οι Γερμανοί είχαν εκστρατεύσει στο λημέρι του ΕΛΑΣ και έδιναν μάχη με τους Ελασίτες.\nΥποπτεύθηκε πολύ σωστά κι αναγκάστηκε να βγει στο βουνό.\nΤώρα στο πεδίο της μάχης: Παρά τον αιφνιδιασμό των μαχητών μας από τους Γερμανούς και το αναπάντεχο, μια κι ο «φίλος» τους πήγε κατ’ ευθείαν στο λημέρι του ΕΛΑΣ, πρόλαβαν και πήραν θέσεις οι μαχητές μας γιατί κάποιος τους αντιλήφθηκε ν’ ανηφορίζουν.\nΈτσι, με τη σειρά τους οι ελασίτες αιφνιδίασαν τους Γερμανούς και τους καθήλωσαν.\nΑκολούθησε σκληρή και πολύωρη μάχη με μεγάλες απώλειες των Γερμανών σε νεκρούς και τραυματίες, αλλά και δυο βαριά τραυματισμένους Ελασίτες μας από πλάγια πυρά βαρέων πολυβόλων πούχαν τοποθετήσει οι Γερμανοί σε μια κορφούλα βόρεια από το χωριό Φρατί.\nΟι δυο βαριά δικοί μας τραυματίες ήταν ο Κώστας Μακρυδάκης από το Πάνορμο Μυλοποτάμου και ο δάσκαλος Μανώλης Λίτινας από τα Πλατάνια Αμαρίου.\nΟ ηρωικός δάσκαλος που, στην επιμονή της γυναίκας του να μην βγει στο βουνό, απάντησε: «πάνω από σένα έχω άλλο καθήκον».\nΣτη διάρκεια της μάχης της Κοξαρές ειδοποιήθηκα με σύνδεσμο στο χωριό Κισσό που βρισκόμουν για κομματική δουλειά με τον Γιάννη Μαθιουδάκη (τον καθηγητή) στου Χαρίδημου Σμυρνάκη το σπίτι.\nΞεκινήσαμε αμέσως και πλησιάσαμε την περιοχή όπου γινόταν η μάχη, ωστόσο είχε τελειώσει και οι Γερμανοί αποσύρονταν.\nΟδηγήθηκα με συνοδό Ελασίτη προς την κορυφή του βουνού, πάνω από τις Ατσιπάδες, όπου είχαν προωθηθεί οι τραυματίες μας, κι είχαν στεγαστεί προσωρινά σε μια καλύβα.\nΟι ηρωικοί τραυματίες μας με ανεγνώρισαν και με υποδέχτηκαν με χαρά, κι έδειχναν τόση ψυχραιμία και ψηλό ηθικό που εξεπλάγηκα, ανάσανα λίγο και συνέχεια τους εξήτασα.\nΑπό την εξέταση διαπίστωσα στο γεροδάσκαλο τραύμα της κεφαλής πλάγιο αποκαλυπτικό (αρκετά πάνω από το αυτί), δηλαδή είχε εκτιναχθεί δέρμα και κόκκαλο μαζί και είχε αποκαλυφθεί 61 η μήνιγγα (η τσίπα) σε μέγεθος μεγαλύτερο του εικοσάδραχμου, χωρίς να έχει θιχτεί η εγκεφαλική ουσία.\nΕπέδεσα το γέρο-δάσκαλο και συνεννοήθηκα να τον μεταφέρουν ικανοί συναγωνιστές στο κοντινό Ντιπλοχώρι (παλιός ακατοίκητος συνοικισμός) να τον περιποιούνται, να τον προστατεύουν, να τον συντροφεύουν.\nΜετά λίγες μέρες πέθανε ο ηρωικός δάσκαλος και ενταφιάστηκε εκεί με τα στοιχεία της ταυτότητάς του μέσα σ’ ένα μπουκάλι καλά κλεισμένο, και πριν λίγα χρόνια έγινε εκταφή και παρελήφθηκαν τα κόκκαλα του από τα παιδιά του.\nΟ άλλος ηρωικός Ελασίτης μας ο Κώστας Μακρυδάκης, παρουσίαζε δυστυχώς κι αυτός τραύμα-τρύπα-στον αριστερό κρόταφο, ένα πόντο μπροστά και πάνω από το αυτί με τη σφαίρα σφηνωμένη στο βάθος.\nΠιθανότατα εφαπτομένη του εγκεφάλου, γεγονός που διαπίστωσα με χειρουργική λαβίδα όταν προχωρώντας την σε βάθος πρόσκρουσε σε μεταλλικό αντικείμενο.\nΤον επέδεσα κι αυτόν τον ήρωα Κ. Μακρυδάκη κι έδωσα εντολή να τον συνοδέψει ένας συναγωνιστής για το χωριό Κισσό να τον παραλάβει ο Χαρίδημος Σμυρνάκης και γυρίζοντας εγώ προς τα εκεί την επομένη θα φρόντιζα για τα παραπέρα να κάνω εκεί τις αλλαγές και να καθαρίζω το τραύμα, αλλά περισσότερο θα φρόντιζα να ερχόταν στον Κισσό κανένας συνάδελφος χειρουργός να επιχειρήσει να του βγάλει το βλήμα, διαφορετικά ήταν και αυτός καταδικασμένος σε αργό θάνατο από μόλυνση του τραύματος και συνέχεια σηψαιμία.\nΈκανα μεγάλες προσπάθειες, ειδοποίησα μέσω της οργάνωσης δυο χειρουργούς στο Ρέθυμνο όμως κανείς δεν προσφέρθηκε.\nΠήγε και ο Στέλιος Κουμεντάκης στο Μοναστηράκι (Αμαρι) για άλλο χειρουργό που έμενε εκεί και δεν αρνήθηκε, αλλά όπως ήταν δύσκολη η μετακίνηση του (ήταν γέρος) δεν πρόλαβε, γιατί ωστόσο πέθανε και ο Κ. Μακρυδάκης.\nΒέβαια με λίγες πιθανότητες θα πηγαίναμε γιατί αποδείχτηκε στην εκταφή ότι η σφαίρα είχε τρυπήσει ολότελα το κεφάλι επομένως θα ‘πρεπε να εξασφαλιστεί άρτιο χειρουργείο – πράγμα αδύνατο για την εποχή εκείνη – και ανάλογη αντιβίωση, ενώ κυκλοφορούσαν μόνο σουλφαμίδες και αυτές μόνο ανάμεσα στους Γερμανούς καταχτητές.\nΠέρα από το καθήκον το δικό μου, πρόσφεραν μεγάλη συμπαράσταση και οι Χαρίδημος Σμυρνάκης από τον Κισσό ο Στ. Κουμεντάκης από το Σπήλι ο Μιχάλης Μπιζιργιανάκης από το Κεντροχώρι, που πέρα από τη συντροφιά που του πρόσφεραν νύχτα μέρα τις λίγες μέρες που έζησε στις νότιες πλαγιές του Κέντρους, πάνω από τον Κισσό, φρόντισαν και για την ταφή του όταν σύντομα υπέκυψε από τη μόλυνση του τραύματος (σηψαιμία) και την εκταφή του λίγα χρόνια αργότερα.»\nΑυτά γράφει ο Χριστοφοράκης και μας σχολιάζει ο κ. Βαβουράκης.\nΘα συνεχίσουμε όμως στο αυριανό μας φύλλο με τις αναμνήσεις του τελευταίο αντάρτη εν ζωή και από τη μάχη αυτή.\nΟ Κωστής Βαβουράκης από την Κοξαρέ βρέθηκε στο αντάρτικο από τα 14 χρόνια του.\nΑπό τη μάχη της Κρήτης κιόλας έζησε συγκλονιστικές στιγμές, όπως αυτή που γνώρισε έναν Γερμανό αλλιώτικο από τους άλλους.\nΜετά τη μάχη κατέβαιναν Γερμανοί στου Πρέβελη πιθανότατα για να αναζητήσουν τους στρατιώτες των συμμαχικών δυνάμεων που αναζητούσαν τρόπο διαφυγής από εκεί.\nΕίδαν το μικρό Κοξαριανό και τον πήραν μαζί τους.\nΈνας από τους Γερμανούς τον κοίταζε με συμπάθεια.\nΜια στιγμή του είπε με θλίψη πως οι Έλληνες του σκότωσαν έναν αδελφό του στα Περιβόλια.\nΟ Κωστής τον κοιτούσε αμήχανος.\nΤου έκανε εντύπωση πάντως που αυτός ο Γερμανός επαναλάμβανε πόσο κακός είναι ο πόλεμος.\nΚάποια στιγμή τον άφησε να φύγει, αφού του έδωσε κρυφά ένα δέμα με τρόφιμα και σοκολάτες.\nΑμέτρητες σοκολάτες που είχαν πετάξει για τους Εγγλέζους αλλά είχαν βρει τα εφόδια αυτά οι Γερμανοί.\nΈτσι από μικρός ο Κωστής Βαβουράκης βρέθηκε στο αντάρτικο στην ομάδα του καπετάν Λεμονιά που τον αγαπούσε ιδιαίτερα.\nΜε την ομάδα αυτή έζησε συγκλονιστικές εμπειρίες σε όλες τις μάχες που πήρανε μέρος.\nΗ μάχη της Κοξαρέ μένει χαραγμένη στη μνήμη του κ. Κωστή Βαβουράκη, του τελευταίου εν ζωή αντάρτη.\nΜας μεταφέρει τα γεγονότα όπως τα έζησε.\nΑφού μας κάνει μια πλήρη περιγραφή για τη θέση των ανταρτών και τις οδηγίες που είχαν για να αποκρούσουν τους Γερμανούς, μένει στο θέαμα των 15 περίπου αυτοκινήτων γεμάτων από Γερμανούς που έβλεπαν να σιμώνουν.\n«Δεν θα ξεχάσω, μας λέει τις σφαίρες αργότερα που ξεκίνησε η μάχη.\nΠερνούσαν μια παλάμη από μας.\nΉταν σαφώς σε πιο πλεονεκτική θέση από μας από πλευράς οπλισμού.\nΕμείς όμως είχαμε ψυχή.\nΔεν μας τρόμαζαν οι σφαίρες.\nΒλέπαμε να θερίζουν τα κλαδιά των δέντρων κι όμως μέναμε εκεί έτοιμοι για όλα.\nΚαμιά φορά που βλέπω στην τηλεόραση για τη μάχη της Κρήτης, σκέπτομαι πως αν είχαμε τους αλεξιπτωτιστές στο μέρος που σας είπα, εκεί που έγινε η μάχη θα τους είχαμε συντρίψει.\nΕίναι ξέρετε μια τοποθεσία που ο εχθρός δεν μπορεί να ξεφύγει.\nΓι’ αυτό και η νίκη μας ήταν περιφανής.\nΘυμούμαι, μου αφηγείται αυτόν τον άνθρωπο.\nΈτσι ωραία που μου μιλούσε «Κωστή παιδί μου εγώ θα σου κάνω φροντιστήριο να πάς στο σχολείο να μάθεις γράμματα. Μόλις τελειώσουμε τούτο το χρέος».\nΑυτός έζησε καμιά βδομάδα και μετά πέθανε.\nΟ άλλος ο καημένος που φαινόταν η σφαίρα έζησε κάτι περισσότερο.\nΔεν βρίσκουνταν βλέπετε ο κατάλληλος γιατρός κι έτσι δεν σώθηκε.\nΤη βλέπαμε όμως τη σφαίρα αλλά ποιος ν’ αγγίξει εκεί στο κεφάλι;\nΒλέποντας τους δυο τραυματισμένους συντρόφους να κινδυνεύουν θέλαμε να βοηθήσουμε μα δεν ξέραμε πως.\nΟταν ρώτησαν ποιος θα πάρει το ρίσκο να κατέβη στην πόλη για φάρμακα και απάντησα αμέσως ο καπετάνιος με κοίταξε με μεγάλη έγνοια.\n«Καταλαβαίνεις μου είπε σε τι κίνδυνο μπαίνεις;».\nΑυτό πρέπει να το τονίσω. Σε κάθε μας αποστολή μας τόνιζαν τους κινδύνους.\nΔεν μας έστελναν σαν πρόβατα στη σφαγή.\nΓι’ αυτό μετράει διπλά κάθε κατόρθωμα.\nΓινόταν με πλήρη επίγνωση του κινδύνου.\nΚατεβαίνω που λέτε πηγαίνω στην κλινική, προφασίστηκα τον φυματικό για να τελειώνω πιο γρήγορα αλλά και για να μην έχω επαφές με πολλούς και δεν ήξερα με ποιους είχα να κάνω.\nΦυσικά δεν είπα ότι είμαι από την Κοξαρέ.\nΑπό τον Αη Γιάννη τους είπα.\nΜε φρόντισαν όπως σας είπα, μου έδωσαν και φάρμακο για τις ψείρες αλλά και τρία σακουλάκια με φάρμακα.\nΟ γιατρός μου έδωσε και ρούχα.\nΝα βλέπατε τους συντρόφους μου πως έκαναν όταν με είδαν με καπαρντίνα και ρεπούμπλικα έπεσε δούλεμα.\nΤα φάρμακα όμως δεν μας έφτασαν.\nΜετά από τρεις μέρες δεν είχαμε να περιποιηθούμε τους τραυματίες.\nΜου λέει τότε ο Λεμονιάς «Κωστή πρέπει παιδί μου να ξαναπάς». Θα με είδε φαίνεται διστακτικό και μου λέει:\nΟ καπετάνιος μου όπως το συνήθιζε άλλωστε ήταν και πάλι πολύ ειλικρινής μαζί μου. Ήξερα πως δεν θα είχα καμιά συνέπεια αν αρνιόμουν. Θα πήγαινα άλλος.\nΣεβόμουν όμως τόσο τον καπετάνιο μου και από φιλότιμο δεν μου πήγαινε να αρνηθώ.\nΑυτή τη φορά με ειδοποίησαν ότι θα μου έφερναν στα φάρμακα σε μια τσάντα στο λεωφορείο.\nΜου τα έφεραν σε μια τσάντα με φαρδύ λουρί κι εκεί που ετοιμαζόμουν να ανέβω στο αυτοκίνητο, το λέω και τρέμω που το θυμάμαι, έρχεται κάποιος και μου ψιθυρίζει στο αυτί να κατέβω στους Αρμένους γιατί με πήραν χαμπάρι οι Γερμανοί και μου την έχουν στημένη.\nΕγώ, δεν μπορούσα να κάνω και διαφορετικά, ανεβαίνω και αυτή τη φορά πάω και κάθομαι στην άλλη πλευρά του αυτοκινήτου.\nΞέρετε τότε τα αυτοκίνητα είχαν από πάνω μια τέντα και μια σειρά καθίσματα. Βρίσκω λοιπόν μια κατάλληλη θέση και σε μια στιγμή, ενώ ήταν καθοδόν το αυτοκίνητο προφασίζομαι ότι ξέχασα τα πράγματά μου.\nΠροσπαθούσα να είναι όσο γίνεται πιο πειστικός γιατί σίγουρα στο αυτοκίνητο θα ήταν και κανένας ρουφιάνος των Γερμανών.\nΕίχαμε φτάσει σε ένα σημείο που ήξερα πως οι Γερμανοί είχαν κάνει αποψίλωση.\nΕίδα ότι με έπαιρνε να πηδήξω.\nΦώναζα λοιπόν πως ξέχασα τα πράγματά μου και κάποια στιγμή κόβει ταχύτητα ο οδηγός, οπότε βρίσκω την ευκαιρία και κατεβαίνω.\nΔεν επαναπαύθηκα βέβαια γιατί έπρεπε να συνεχίσω να κάνω σαν κάποιον που πάει να βρει τα πράγματα που ξέχασε.\nΠήγαινα σιγά σιγά έτσι που να μη δώσω υπόνοιες ότι πάω να ξεφύγω άρα έχω κάποιο λόγο.\nΜόλις κατάλαβα ότι δεν με βλέπει κανένας βάζω φτερά στα πόδια μου.\nΈτρεχα, είχα βλέπετε και τα παπούτσια που μου έδωσε ο γιατρός, οπότε δεν με εμπόδιζε τίποτα να βάλω φτερά στα πόδια.\nΣταμάτησα όταν έφτανα προς το Βρύσινα.\nΣτέκομαι σε μια λυγαριά και κοιτάζω στον αμαξωτό.\nΜια στιγμή βλέπω και περνά μια μοτοσυκλέτα με δυο Γερμανούς και πίσω άλλη μια με έναν.\nΦαινόταν καθαρά πως είχαν αρχίσει να με ψάχνουν.\nΣε λίγο θωρώ έναν με τα πρόβατά του.\nΈπρεπε να τον ειδοποιήσω γιατί σίγουρα θα τον σταματούσαν οι Γερμανοί να τον ρωτούν.\nΠάω με τρόπο πίσω από το κοπάδι κι όταν φτάσαμε στο Αμπελάκι πλησιάζω και με το που με βλέπει μου λέει, πρόσεχε κακομοίρη και γίνεται χαμός. Κάτι ψάχνουνε οι Γερμανοί.\nΜόνο αν θες έλα να με βοηθήσεις ν’ αρμέξω τα ζώα να σε φιλέψω κι όλας.\nΠάω, τον βοηθώ, την κάνω μετά «ταράτσα» και πριν φύγω του εξηγώ ότι εμένα κυνηγούσαν και να έχει το νου του.\nΣε όλο το δρόμο μέχρι να βρω τρόπο να πλησιάσω στο λημέρι μας έβλεπα παντού αναταραχή.\nΠήγαιναν κι ήρχουνταν οι Γερμανοί μα που να σιμώσουν στην Κοξαρέ.\nΕίχαν πάρει τέτοιο μάθημα που το φυσούσαν και δεν κρύωνε.\nΌπως μαθαίνω αργότερα ο Γκεσταπίτης που με είχε εντοπίσει είχε απευθυνθεί στην Κουκλινού και της είχε πει ότι θα της πάει ένα ζωντανό δώρο.\nΚι εννοούσε εμένα τον αντάρτη.\nΕκείνη λοιπόν που κατάλαβε τι συνέβαινε έσπευσε να με προστατεύσει.\nΜακάρι να το ήξερα νωρίτερα τουλάχιστον να την ευχαριστήσω. Και τα θυμήθηκα αυτά πρόσφατα που πάλι γράφατε γι’ αυτή.\nΥπήρξαν και πατριώτες μέσα σε εκείνη τη σφηκοφωλιά.\nΟφείλουμε να το παραδεχόμαστε.\nΠατριωτική πράξη είναι και το να σώζεις από κίνδυνο εκτέλεσης έναν αγωνιστή.\nΟ κ. Βαβουράκης θυμάται στη συνέχεια τη μάχη των Ποταμών και την ηρωική στάση των αντάρτικων ομάδων.\nΔεν μπορεί όμως να μη σχολιάσει τη διαφορά μεταξύ των ομάδων.\nΟι άνδρες του Πετρακογιώργη μας λέει ήταν φροντισμένοι με τα παπούτσια τους, τα εφόδιά τους. Καμιά σχέση με την εικόνα των άλλων αγωνιστών.\nΣτη μάχη των Ποταμών έτυχε να βρίσκεται κοντά στο γιατρό Γενεράλη την ώρα που περιέθαλπε τραυματίες.\nΉταν και δυο Γερμανοί.\nΜια οβίδα όμως που έπεσε τον τραυμάτισε σοβαρά στο πόδι.\nΣτράφηκε στο Βαβουράκη και του είπε:\nΈλα Κωστή μου να σε φιλήσω και φύγε να σωθείς.\nΕίσαι καλό παιδί. Συνέχισε εσύ…».\nΆσε τα φιλιά του λέει ο νεαρός αντάρτης. Μαζί θα σωθούμε».\nΜα δεν ήταν τυχερό.\nΈτσι χάθηκε ο γενναίος εκείνος γιατρός.\nΗ γνώμη του είναι ότι υπήρξαν άξιοι άνθρωποι και στην άλλη πλευρά από τη δική του ιδεολογική τοποθέτηση.\nΌπως για παράδειγμα ο Χομπίτης.\nΕίναι δίκαιος ο κ. Κώστας.\nΑποδίδει τα του Καίσαρος τω Καίσαρι.\nΈζησε και το τέλος του καπετάν Λεμονιά.\nΜετά τον πόλεμο ο ηρωικός καπετάνιος αποφάσισε να γίνει ζωέμπορος.\nΜια μέρα θέλησε να ειδοποιήσει τους παλιούς του συντρόφους, μαζί και τον Βαβουράκη να τους ευχαριστήσει για τη σπουδαία τους συνδρομή στον αγώνα.\nΑυτό που του έκανε εντύπωση του Κωστή ήταν ο τρόπος που μιλούσε ο Λεμονιάς σαν να αποχαιρετούσε.\nΜας αφηγείται συγκινημένος εκείνες τις στιγμές που ο καπετάνιος βρέθηκε κυκλωμένος.\nΤου σύστησε να κάνουν μια έφοδο να τους εξουδετερώσουν.\nΟ κ. Βαβουράκης αναφέρεται με σύνεση.\nΔεν μεροληπτεί, δεν χρησιμοποιεί ξύλινη γλώσσα.\nΜιλά όπως θυμάται τα γεγονότα χωρίς σχόλια.\nΤα χρόνια που ακολούθησαν ήταν πικρά και γι’ αυτόν.\nΔεν έλειψαν οι διώξεις και οι ταλαιπωρίες όπως συνέβη και σε κάθε απροσκύνητο ιδεολόγο.\n– Σε παρακαλώ ένα να γράφεις πάντα.\nΟ ΕΛΑΣ έφερε τη λευτεριά μας.\nΟι αντάρτες του πήραν πάνω τους όλο το βάρος του αγώνα.\nΜπορεί να έγιναν λάθη όπως συνέβη σε κάθε πλευρά.\nΑλλά πρέπει να θυμόμαστε σε ποιους χρωστάμε τη λευτεριά μας.\nΑυτό μου ζήτησε ο τελευταίος αντάρτης και το μεταφέρω.\nΕίναι η δική του άποψη.\nΣε ένα άλλο αφιέρωμα θα αναφέρουμε και άλλα περιστατικά που μας διηγήθηκε αλλά ο χώρος δεν μας επιτρέπει να τα δημοσιεύσουμε στο σημερινό μας αφιέρωμα.\nΘα μας δοθεί πάντως η ευκαιρία γιατί αυτές οι αλήθειες από τα χείλη των αγνών ανθρώπων του αγώνα πρέπει να γράφονται αυτούσιες.\nΓιατί τα υπογράφει η αλήθεια και η συνέπεια.\nαντίσταση, Κρήτη, Κωνσταντίνος Βαβουράκης, ναζί, φασισμός


"Aιχμές" από Κάλβο ARIS 1914\n"Aιχμές" από Κάλβο\nΑναρτήθηκε από admin | Πέμπτη, 19 Ιουλίου 2012 at 3:37 μ.μ.\nΑιχμές για τη διοίκηση του Άρη άφησε ο Τόνι Κάλβο, λέγοντας πως υπάρχουν άνθρωποι που μόνο ζημιές προκαλούν στην ομάδα.\nΩστόσο, ο νέος επιθετικός της Ανόρθωσης παρά τον άσχημο τρόπο που έφυγε από τη Θεσσαλονίκη, τόνισε πως είχε πολύ καλές αναμνήσεις από τους φιλάθλους, από τους συμπαίκτες και τους προπονητές.\n« Η αλήθεια είναι ότι το απόλαυσα πάρα πολύ, έχω πάρα πολύ ωραίες αναμνήσεις. Πρέπει να πω ότι η διοίκηση μου φέρθηκε πολύ άσχημα, πάρα πολύ άσχημα. Ειδικά μετά από όσα έδωσα στην ομάδα. Οι μεγάλες αναμνήσεις που έχω από εκεί είναι οι φίλαθλοι, οι συμπαίκτες και οι προπονητές που είχα. Αλλά υπάρχουν άνθρωποι που θα έπρεπε να φύγουν από τη διοίκηση της ομάδας, γιατί της κάνουν και θα της κάνουν ζημιά. Είναι πολλοί αυτοί που αγαπάμε αυτή την ομάδα. Αλλά αυτοί οι συγκεκριμένοι θα γαμ... την ομάδα. Θα την γαμ...», δήλωσε αρχικά ο Τόνι Κάλβο στην ιστοσελίδα «balla.com.cy» για τη θητεία του στον Άρη, ωστόσο αρνήθηκε να πει κάποιο όνομα: «Δεν θα πω ονόματα... Δεν θέλω να έχω προβλήματα. Δεν θα πω ονόματα».\nΓια το αν παρακολουθεί την κατάσταση του Άρη: « Ναι, έχει πολλά προβλήματα. Εγώ ξέρω ότι υπάρχουν πολλοί καλοί άνθρωποι που προσπαθούν να λύσουν τα προβλήματα. Αλλά υπάρχουν και άλλοι που δεν αξίζει να είναι εκεί. Με στενοχωρεί. Επίσης παίζει ρόλο και η οικονομική κρίση στην Ελλάδα. Με στενοχωρεί πολύ η κατάσταση. Αλλά έτσι είναι η ζωή. Και στην Ισπανία επίσης υπάρχει μεγάλη κρίση. Υπάρχουν εργαζόμενοι που δεν βγάζουν τα προς το ζην. Έτσι είναι. Πρέπει να σηκωθεί. Είναι μεγάλο το πρόβλημα, αλλά πρέπει να σηκωθεί. Πρέπει να βρει λύση».


ΠΡΩΤΟΒΟΥΛΙΑ ΓΙΑ ΤΑ ΔΙΚΑΙΩΜΑΤΑ ΤΩΝ ΚΡΑΤΟΥΜΕΝΩΝ : Στάση εργασίας σωφρονιστικών υπαλλήλων ενάντια σε κρατούμενο!!!\nΣτάση εργασίας σωφρονιστικών υπαλλήλων ενάντια σε κρατούμενο!!!\nΔεν τους πείραξαν οι χαμηλοί μισθοί, οι άθλιες συνθήκες εργασίας. Δεν τους ενόχλησε η απουσία ιατρικού και νοσηλευτικού προσωπικού, φαρμάκων, ειδών καθαριότητας. Δεν συγκινήθηκαν από τη βαναυσότητα του εγκλεισμού των ασθενών με φυματίωση. Δεν αγανάκτησαν με τους συνεχείς θανάτους, τις αυτοκτονίες, την απάνθρωπη συμπεριφορά στους καρκινοπαθείς ασθενείς. Όχι, δεν πείραξαν όλα αυτά τους σωφρονιστικούς υπαλλήλους του δήθεν νοσοκομείου των φυλακών Κορυδαλλού. Γι΄ αυτό και δεν είχαν προχωρήσει ποτέ σε κινητοποιήσεις, απεργίες ή στάσεις εργασίας.\nΈνα τους πείραξε: η αγωνιστική στάση του κρατούμενου Π. Γεωργιάδη και η διεκδίκηση από την πλευρά του μιας νησίδας ελευθερίας, δηλαδή της 5νθήμερης άδειάς του, την οποία έχει κατοχυρώσει με απόφαση δικαστηρίου. Ιδού τι αναφέρει το… συνδικαλιστικό όργανο των σωφρονιστικών υπαλλήλων:\nΤο Δ.Σ. του Συλλόγου Υπαλλήλων Νοσοκομείου Κρατουμένων Κορυδαλλού, σε έκτακτη συνεδρίασή του αποφάσισε να κατέλθει σε στάσεις εργασίας την Παρασκευή 29/02 και τη Δευτέρα 03/03 και ώρες 08.00 έως 11:00 (δηλαδή τις ώρες του επισκεπτηρίου) διαμαρτυρόμενο για «την άδικη επίθεση που δέχονται τα μέλη του από τον κρατούμενο εδώ και καιρό, ο οποίος μετερχόμενος πολλών τρόπων και μεθόδων επιχειρεί να οδηγήσει σε ομηρία τη Διεύθυνση, το προσωπικό και τη λειτουργία της υπηρεσίας, επιλέγοντας πολλές φορές για τον εαυτό του ακόμα και το ρόλο του αξιολογητή του προσωπικού. Με πρωτοβουλία του; Γιατί άραγε;…» Στη συνέχεια, το Δ.Σ. ζητάει να πάρουν θέση και να παρέμβουν το υπουργείο Δικαιοσύνης, οι επόπτες εισαγγελείς, αλλά και ο ΣΥΡΙΖΑ, καθώς όπως λένε στο κείμενό τους, ο κρατούμενος επικαλείται συγκεκριμένο πολιτικό χώρο και στελέχη του (ΣΥΡΙΖΑ).»\nΤι να πρωτοσχολιάσει κανείς…. Ότι ένας και μόνο κρατούμενος έχει καταφέρει να θέσει σε ομηρία το σωφρονιστικό τους σύστημα; Ότι ένας ολόκληρος στρατός δεσμοφυλάκων τα βάζει με τέτοιο τρόπο με έναν κρατούμενο; Ότι ζητούν από πολιτικό φορέα να καταδικάσει τον αλυσοδεμένο και να υπερασπιστεί τους βασανιστές του; Ότι τιμωρούν όλους τους κρατούμενους με στέρηση του επισκεπτηρίου τους, προφανώς για να τους στρέψουν εναντίον του συγκρατούμενού τους; Ότι αμφισβητούν το δικαίωμα του νοσηλευόμενου να αξιολογεί τις… ανύπαρκτες στην πραγματικότητα, ιατροφαρμακευτικές παροχές; Ότι αναρωτιούνται κατά πόσο ένας κρατούμενος αποφασίζει με αποκλειστικά δική του πρωτοβουλία να μιλάει, να διαμαρτύρεται, να αγωνίζεται για τις συνθήκες κράτησης; Ότι ζητάει από τους επόπτες εισαγγελείς να… ξεκαθαρίσουν το ζήτημα οριστικά. Τι να ξεκαθαρίσουν; Τι άραγε μπορεί να σημαίνει αυτό; Ότι πριν προχωρήσουν στην «απεργία τους» μετήγαν άρον άρον τον Π. Γεωργιάδη στις κλειστές φυλακές της Χαλκίδας; Και τώρα πως θα κάνουν τη «στάση εργασίας τους» χωρίς την ύπαρξη του «εχθρού»; Ποιο είναι το αντικείμενο του «αγώνα» τους;\nΗ Πρωτοβουλία για τα Δικαιώματα των Κρατουμένων, δηλώνει την αμέριστη συμπαράστασή της στον αγωνιστή κρατούμενο Π. Γεωργιάδη και σε όλους τους άλλους κρατούμενους που βιώνουν τη φρίκη των ελληνικών φυλακών και διεκδικούν τα αυτονόητα…\nΤηλέφωνα επικοινωνίας: 210-3619513, 6944361139 (Πάνος Λάμπρου), 6936514299 (Ιωάννα Δρόσου)


*** RESIDENCE INN BOSTON DOWNTOWN/SEAPORT, ΒΟΣΤΏΝΗ ***\n370 Congress Street, Βοστώνη, Ηνωμένες Πολιτείες της Αμερικής\nΤο Residence Inn Boston Downtown/Seaport είναι ένα ξενοδοχείο 3 αστέρων μόλις 1.8 χλμ από Old North Church, St. Stephen's Roman Catholic Church και Beacon Hill. Το Residence Inn Boston Downtown/Seaport καλωσορίζει τους επισκέπτες του σε δωμάτια για μη καπνιστές από το 2013.\nΟι επισκέπτες θα απολαύσουν υπέροχη τοποθεσία στην καρδιά της Βοστώνης. Το κατάλυμα απέχει 2 χλμ από το κέντρο της πόλης.\nΤο ξενοδοχείο έχει 120 δωμάτια εξοπλισμένα με τηλεόραση, γκαρνταρόμπα, ανεξάρτητη ρύθμιση κλιματισμού, δωρεάν Wi-Fi και ψυγείο. Ντους, σεσουάρ και μπανιέρα προσφέρονται σε όλα τα μπάνια.\nΤο πρωϊνό προσφέρεται στο lounge κάθε πρωϊ. Προσφέρονται ζεστά ποτά στο λόμπι μπαρ.\nΕίναι 5 λεπτά οδικώς από το αεροδρόμιο Logan International και 20 λεπτά με τα πόδια από το σταθμό του τρένου Back Bay.\nΟι επισκέπτες μπορούν να χρησιμοποιήσουν υπηρεσίες γάμου, υπηρεσία σιδερώματος και καθαριστήριο, καθώς και χώρο στάθμευσης, θυρίδα ασφαλείας και ανελκυστήρα.\nΓια παιδιά προσφέρουν κούνιες και παιδικά κρεβατάκια. Το ξενοδοχείο προσφέρει γυμναστήριο και κέντρο φίτνες, όλα διαθέσιμα στο γυμναστήριο.\nResidence Inn Boston Downtown/Seaport, Ηνωμένες Πολιτείες της Αμερικής\nDays Houston-galleria, Tx, Χιούστον\nBest Western Plus Downtown &, Χιούστον\nSteps To Everything - Michigan Ave 42/43, Σικάγο\nHampton & Houston-medical Ctr-reliant Park, Χιούστον\nQuality Hobby Airport, Χιούστον


ΔΗΜΟΣ ΞΗΡΟΜΕΡΟΥ : ΠΡΟΣΚΛΗΣΗ ΓΙΑ ΔΗΜΟΤΙΚΟ ΣΥΜΒΟΥΛΙΟ .\nΚαλεί σε Τακτική Συνεδρίαση μέσω Τηλεδιάσκεψης ( έχουν σταλεί οι σχετικές οδηγίες με ηλεκτρονικό ταχυδρομείο), στις 12 Οκτωβρίου 2021 ημέρατης εβδομάδαςΤρίτη και ώρα 20:30 μ.μ,σύμφωνα με την εγκύκλιο του ΥΠ.ΕΣ. εγκ.643/69472/24.09.2021 με την οποία επιχειρείται η σύνοψη των μέχρι τώρα διευκρινίσεων, καθώς και η επικαιροποίησή τους στη βάση των νέων νομοθετικών ρυθμίσεων και υγειονομικών δεδομένων, μετά και την τροποποίηση της παρ. 1 του άρθρου 10 της από 11.03.2020 Πράξης Νομοθετικού Περιεχομένου (Α΄ 55), όπως κυρώθηκε με το άρθρο 2 του ν. 4682/2020 (Α΄ 76) από το άρθρο 67 του ν.4830/2021 (Α’ 169) για συζήτηση και λήψη αποφάσεων στα κάτωθι θέματα ημερήσιας διάταξης :\nΘΕΜΑ 1ον: Γνωμοδότηση Δημοτικού Συμβουλίου επί της Μελέτης Περιβαλλοντικών Επιπτώσεωνγια το έργο « Φωτοβολταϊκός Σταθμός Παραγωγής Ηλεκτρικής Ενέργειας ισχύος 30,073 ΜW στη θέση Μπούστρια,Τ.Κ. Αετού Δ.Ε. Μεδεώνος του Δήμου Ακτίου Βόνιτσας και Βλιζιανών και Μπαμπίνης ,Δ.Ε.Αστακού Δήμου Ξηρομέρου ,Π.Ε.Αιτωλ/νίας , της εταιρείας ΑΕΤΟΣ ΦΒ ΠΑΡΑΓΩΓΗ 3 ΜΟΝΟΠΡΟΣΩΠΗ ΙΚΕ» (ΠΕΤ 2106562321).Εισηγητής ο Δήμαρχος Ξηρομέρου.\nΘΕΜΑ 2ον: Αίτημα για την ίδρυση Πυροσβεστικού Κλιμακίου στον Δήμο Ξηρομέρου. Εισηγητής οΔήμαρχος Ξηρομέρου.\nΘΕΜΑ 3ον: Αναμόρφωση του Προϋπολογισμού Οικονομικού Ετους 2021 .Εισηγητής ο\nΑντιδήμαρχος Οικονομικών Σωτήρης Γερόλυμος.\nΘΕΜΑ 4ον: Απόφαση Δημοτικού Συμβουλίου για καταβολή σε χρήμα , στους δικαιούχους\nυπαλλήλους, για το γάλα ετών 2018,2019 και 2020.Εισηγητής ο Αντιδήμαρχος Σωτήρης Γερόλυμος.\nΘΕΜΑ 5ον: Αίτημα προς την Εταιρία Ακινήτων Δημοσίου (ΕΤΑΔ) για παραχώρηση στο ΔήμοΞηρομέρου , δημοσίου ακινήτου (αρθμ.Α.Β.Κ.177) στον Αστακό. Εισηγητής ο ΔήμαρχοςΞηρομέρου.\nΘΕΜΑ 6ον: Εξέταση αιτήματος Πολιτιστικού Συλλόγου Απανταχού Χοβολιοτών Αστακού για την παραχώρηση χρήσης του Δ.Α.Κ. Αστακού. Εισηγητής ο Αντιδήμαρχος Πολύζος Βασίλειος.\nΘΕΜΑ 7ον : Αποδοχή δωρεάς για την ανέγερση μνημείου του Φυτειώτη αγωνιστή Πάνου Γαλάνη –Μεγαπάνου στον αύλειο χώρο του Αγίου Ιωάννη του Μαχαλιώτηστη Βίγλα Φυτειών. Εισηγητής ο Αντιδήμαρχος Πολύζος Βασίλειος.\nΘΕΜΑ 8ον : Αποδοχή της παράτασης παραχώρησης ενός (1) κλειστού απορριμματοφόρου οχήματος με στοιχεία ΚΗΗ 4434 (ΔΑ 2139) μάρκας IVECOαπό τον Δήμο Αθηναίων για χρονικό διάστημα τεσσάρων μηνών. Εισηγητής ο Αντιδήμαρχος Παληογιάννης Παναγιώτης.\nΣτην συνεδρίαση καλούνται να συμμετάσχουν ο Δήμαρχος Τριανταφυλλάκης Ιωάννης , ο προϊστάμενος Διοικητικών & Οικονομικών κ.Στρατομήτρος Ιωάννης καθώς και η Προϊσταμένη της Τεχνικής Υπηρεσίας ΡαλάτουΖαχαρούλα .\nΣτην συνεδρίαση καλούνται να συμμετάσχουν και οι Πρόεδροι των κοινοτήτων Αστακού ,Βλυζιανών ,Μπαμπίνης και Φυτειών.


Επίσκεψη Ερντογάν στην Ελλάδα: Ετοιμάζει φιέστα στην Κομοτηνή! Φόβοι για παρατράγουδα - Ειδήσεις Newsit.gr\nNewsit / ΕΙΔΗΣΕΙΣ / Πολιτική / Επίσκεψη Ερντογάν στην Ελλάδα: Ετοιμάζει φιέστα στην Κομοτηνή! Φόβοι για παρατράγουδα\nΕπίσκεψη Ερντογάν στην Ελλάδα: Ετοιμάζει φιέστα στην Κομοτηνή! Φόβοι για παρατράγουδα\nΔημοσιεύθηκε: 07.12.2017 | 23:24\nΟι αρχές φοβούνται για… παρατράγουδα, καθώς το βράδυ της Πέμπτης κάποιοι ζωγράφισαν σταυρούς σε σπίτια μειονοτικών. Σε τοίχους σπιτιών ψευδομουφτήδεων, του πρώην βουλευτή Ροδόπης Αχμέτ Χατζηοσμάν, του δημάρχου Μύκης Καπζά Τζεμήλ, του Λεβέντ Σαδήκ, του δημοσιογράφου Ομέρ Τζεγκίζ και άλλων, άγνωστοι ζωγράφισαν μπλε σταυρούς.\nΣε διάφορα σημεία του οδικού δικτύου των νομών Έβρου και Ροδόπης θα πραγματοποιηθούν έκτακτες κυκλοφοριακές ρυθμίσεις.\nΕΠΙΣΚΕΨΗ ΕΡΝΤΟΓΑΝ ΚΟΜΟΤΗΝΗ


Parabola Trading - Επενδύει σε Λευκωσία - Λεμεσό\nΤις προοπτικές στον τομέα των ακινήτων στην πρωτεύουσα βλέπει η ισραηλινή εταιρεία Parabola Trading η οποία έχει επενδύσει 7 εκατ. ευρώ για την ανέγερση συγκροτήματος κατοικιών του Epias 22, στην Έγκωμη. Το έργο προσφέρει 16 πολυτελή διαμερίσματα ενώ ήδη έχει εκδηλωθεί ενδιαφέρον για αγορά, όπως αναφέρει ο ιδιοκτήτης της εταιρείας Momi Nahum. Αρχιτέκτονας του έργου ο κ. Ζήνωνας Ζήνωνος, ο οποίος είναι ο εμπνευστής του επιβλητικού κτηρίου της Wargaming, και σημειώνει μιλώντας επίσης στην εφημερίδα, τις ομοιότητες μεταξύ των δύο. Πέραν του Epias22 η εταιρεία Parabola Trading εξετάζει νέες επενδυτικές ευκαιρίες και στη Λεμεσό, θέλοντας να γίνει μέρος της αναπτυξιακής έκρηξης που συντελείται στην πόλη.


Θέμα: Ψηφοφορία GWF Warhammer Fantasy Unit competition Παρ 01 Ιουν 2012, 10:37\n11 Συμμετοχές!!! Και να θέλαμε δεν μπορούν να μπούν σε ψηφοφορία γιατί δέχεται μόνο δέκα το σύστημα.\nΑρα μπείτε, δείτε και γράψτε μας την επιλογή σας με καθαρό τρόπο,\n+2 και το όνομα της ΠΡΩΤΗΣ επιλογής και +1 και το όνομα της ΔΕΥΤΕΡΗΣ επιλογης!!!\nΘέμα: Απ: Ψηφοφορία GWF Warhammer Fantasy Unit competition Παρ 01 Ιουν 2012, 11:00\nΚαι πάλι μπράβο σε όλους!!\nΘέμα: Απ: Ψηφοφορία GWF Warhammer Fantasy Unit competition Παρ 01 Ιουν 2012, 11:08\nΘέμα: Απ: Ψηφοφορία GWF Warhammer Fantasy Unit competition Παρ 01 Ιουν 2012, 11:10\n+2 κοντό. το καρό παντελονάκι είναι εκπληκτικό. κάνε βάσεις ρε ππρα!!!!\n+1 μερακλης (τα χω δει από κοντά η φωτό τα αδικεί πραγματικά)\nΘέμα: Απ: Ψηφοφορία GWF Warhammer Fantasy Unit competition Παρ 01 Ιουν 2012, 11:12\nΔεν βάζουμε 3 ψήφους 3/2/1; 2 μοιάζουν λίγες για 11 συμμετοχές\nΘέμα: Απ: Ψηφοφορία GWF Warhammer Fantasy Unit competition Παρ 01 Ιουν 2012, 11:18\nΘέμα: Απ: Ψηφοφορία GWF Warhammer Fantasy Unit competition Παρ 01 Ιουν 2012, 11:49\nΘέμα: Απ: Ψηφοφορία GWF Warhammer Fantasy Unit competition Παρ 01 Ιουν 2012, 14:51\nΩωωωω!!! Φοβερός διαγωνισμός! 11 διαγωνιζόμενοι και όλοι σε φοβερό επίπεδο. Και αφού τόσος κόπος έγινε, μη πώ ένα ξέρω "+1 τάδε", αλλά να αφιερώσω 10' να πω 2 λόγια τόσο σε εκείνους που έκαναν κάτι ειδικά για τον διαγωνισμό, όσο και σε εκείνους που είχαν κάτι έτοιμο, αλλά παρομοίως έκαναν το κόπο να συμμετάσχουν!\nΌλα τα σχόλια με ειλικρίνια και καλοπροαίρετα...\nAndreash (Marauder Horsemen charging!) Για μένα από τις καλύτερες φωτογραφίες, αλλά τόσο το ότι τις είχα ξαναδεί, όσο και το ότι είναι μόλις 5, δε μου έκανε κλικ για το Unit. Φυσικά και είναι μέσα στους κανονισμούς, αλλά unit ήθελα να δώ UNIT. Το κόκκινο χρώμα από την άλλη μου άρεσε πάρα πολύ, το basing πολύ καλό και το πολύ πολύ ωραίο Banner κονταροχτυπιέται για 1η θέση με τον επόμενο\nAphelion (Vampire Moon Riders) ο οποίος επίσης έκανε (μιας και το είχε δηλώσει άλλωστε το πόσο σημαντικό το θεωρεί) ένα φοβερό freehand αλλά Aphelion είναι, το είχαμε συνηθήσει. Χρώματα και highlights απίστευτα, τα κόκκαλα μοιάζουν πολύ κόκκαλα και η σαπίλα επίσης, το μόνο που δε μου άρεσε ήταν το basing το οποίο όμως είναι θέμα γούστου. Και πάμε στον\nElhion (White Lions wearing Green) ο οποίος κατέβασε ένα από τα πιό όμορφα units όσο αφορά την επιλογή μοντέλων, πολύ όμορφο το λευκό (και δύσκολο), όπως και το basing. 1η φοπρά βλέπω WLions με πράσινο αλλά το ότι από fluff wise είναι του δάσους ξυλοκόποι μάλλον ταιριάζει κι'όλας! Από την αρνητική πλευρά, έχει χάλια φωτογραφία κατά με και τόσο τα πετράδια που είναι το φόρτε όσο και άλλες λεπτομέρειες, δε φαίνονται να ξεχωρίσει το unit\nGiannis (Dwarf Hammerers without beer!) Από που να αρχίσω; από την επιλογή του μοντέλου, από τις απίστευτες freehand ασπίδες, από το βλέμμα τους, τα χρώματα... όλα πολύ ωραία!\nImhotep (Egyptian Skeletons... still?) Άλλο ένα θύμα της φωτογραφίας, ο μόνος που κατέβασε (έστω και με unit fillers) horde και έδειξε την ισχύ των TK~! Αλλά τόσο τα unit fillers που είχα ξαναδεί, όσο και οι φωτογραφίες που δεν δείχνουν αρκετή λεπτομέρεια, αδικούν την όλη δουλειά σου... δε φαίνονται καθαρά οι βάσεις, δε φαίνονται τα free hands.Το μόνο που φαίνεται είναι ότι πάτησες δουλειά!\nKontos (Ogre Kingdom... fat ones) χεχε, τα παντελονάκια σαφώς το δυνατό σου χαρτί, όπως επίσης και τα μέταλλα. Έχεις το αρνητικό ρεκόρ του να είσαι ο μόνος που δεν έκανε basing και εγώ πιστεύω ότι προλάβαινες, αλλά όπως και να έχει το βάψιμο είναι πολύ καλό. Μόνο άλλο μελανό σημείο για μένα το ότι είναι μόλις 4 μοντέλα, και οπως είπα και πριν, όταν ακούω unit φαντάζομαι... κόσμο! Και εδώ βλέπω 4 χοντρούς με χοληστερίνη...\nMeraklis (Phoenix Guard, 4+ ward...) Από τα δυνατά χαρτιά του διαγωνισμού, ένα unit με άσπρο (δύσκολο χρώμα), καθαρές γραμμές παντού, καλή φωτογραφία και high elfίστικο freehand με καλό τελικό αποτέλεσμα. Εάν ήταν ν'αλλάξω κάτι, θα'ταν τα πορτοκαλοκίτρινα χόρτα, αλλά high elves είναι, τι περιμένεις, τους πάει κι'όλας! Αναμφισβήτητα από τα φαβορί!\nPyrforos (Dwarf Hammerers without women!) Όπως προείπα, και με ευχάριστη νότα ότι οι νάνοι δεν έχουν ξεχαστεί από τους χομπίστες όσο και να το παλεύει η GW, πολλά conversions και θέληση να φέρουν γυναίκες και μπύρα πίσω! Όπως είπα, υπάρχουν κάποια μοντέλα που΄ναι πολύ πετυχημένα (το πρωτοπαλλίκαρο αριστερά πχ) αλλά είναι έτσι φτιαγμένοι οι υπόλοιποι που χάνει την ιδιομορφία του. Και ο διαγωνισμός είναι unit και από πλευράς μου θέλω να βλέπω ομοιομορφία σε αυτά....\nSolegga (Rat Ogres) Εγώ δέχομαι (καλόβουλα) σχόλια απ'όλους.\nTattooman (Ogre Kingdom... NOT on diet!) Άλλη μία μονάδα με παχύσαρκους και σίγουρα (αν κρίνω απ'τα μούτρα τους) υπερτασικούς μακελλάρηδες! Το βάψιμο είναι πάρα πολύ καλό, το banner επίσης απλό αλλά όμορφο και fluff wise μιά χαρά. Έχεις τη πρωτοτυπία του water effect αλλά για να είμαστε ειλικρινείς δε τα έβαλες σε playable βάσεις όπως οι υπόλοιποι Από κεί και πέρα, το ίδιο που είπα στον Kontos, είναι μεν unit με την έννοια του βιβλίου, αλλά εγώ θέλω... κόσμο! Τουλάχιστον 2 τετράδες. Άποψη μου...\nTzineris (High Elf Spearmen... keep away!) Και οι 5 κονταροκουβαλητές, με ωραία μεταλλικά χρώματα και με φόρτε τα πετράδια. Θα προτιμούσα να δώ (ειδικά από τύπους που βαράνε από το 4ο rank) και άλλους, αλλά αυτό που σε αδικεί από τις φωτογραφίες που δεν δείχνουν τη πραγματική εικόνα και δουλειά που πάτησες, είναι τα highlights που είδα ότι υπάρχουν και ΔΕΝ τα βλέπω! Μαγεία... ο αρχισπαμένος που'ν ο Teclis?\n+2 Giannis Πολύ μου αρέσουν. Οι ασπίδες, τα γένια, τα χρώματα. Μου άρεσε περισσότερο απ'όλα!\n+1 Solegga Εδώ πείτε ότι θέλετε. Δε συγκρίνω τα conversions και το μεράκι με κανένα άλλο unit. Δέχομαι όλες τις κριτικές για το βάψιμο, αλλά δε μπορώ να δεχτώ ότι ένας διαγωνισμός είναι μόνο το πινέλο. Συγκρίνεις τη πρωτοτυπία, από την επιλογή των μοντέλων μέχρι ότι κατεβάσει ο νους σου. Θάρρος της άποψης μου.\nΘέμα: Απ: Ψηφοφορία GWF Warhammer Fantasy Unit competition Παρ 01 Ιουν 2012, 15:17\n+2 Aphelion: Πιότητα! Bob would be proud\n+1 Pyrforos: old-school βάψιμο FTW!\nΘέμα: Απ: Ψηφοφορία GWF Warhammer Fantasy Unit competition Παρ 01 Ιουν 2012, 17:39\nΘέμα: Απ: Ψηφοφορία GWF Warhammer Fantasy Unit competition Παρ 01 Ιουν 2012, 18:49\nΘέμα: Απ: Ψηφοφορία GWF Warhammer Fantasy Unit competition Παρ 01 Ιουν 2012, 19:29\n+2 Aphelion (στις βάσεις να μην έβαζες εκείνο το πορτοκαλί...)\n+1 Andreasch (το μπάνερ τα σπάει!)\nΘέμα: Απ: Ψηφοφορία GWF Warhammer Fantasy Unit competition Παρ 01 Ιουν 2012, 21:33\nΘέμα: Απ: Ψηφοφορία GWF Warhammer Fantasy Unit competition Παρ 01 Ιουν 2012, 22:29\nΚατ' αρχάς μπράβο σε όλους τους διαγωνιζόμενους, πολλές συμμετοχές και όμορφες δημιουργίες.\nΌσον αφορά τη συμμετοχή μου, προτίμησα να βάλω ένα unit horde όπως είπε και ο Solegga αντί κάποιων άλλων πιο μικρών unit. Για το λόγο αυτό οι φωτό είναι μακρινές οπότε όντως πιστεύω ότι χάνουν αρκετά. Next time θα ποστάρω unit των 10 max για να φαίνονται οι λεπτομέρειες!!!\nΤα σχόλια μου σχετικά με τις συμμετοχές είναι τα εξής (πάντα με πολύ καλοπροαίρετα!!!):\nAndreasch: Από τα αγαπημένα μου!!! Πολύ καθαρό βάψιμο, ωραίο basing και όμορφο banner. Εύγε!!!\nAphelion: Όπως πάντα σε υψηλά στανταρ, όμως οι φωτό νομίζω ότι δεν αφήνουν να φανούν κάποιες λεπτομέρειες που είμαι σίγουρος ότι υπάρχουν.\nElhion: Ρε Νικόλα, όπως και στη δική μου περίπτωση οι φωτό σε αδικούν!!! Τους έχω δει από κοντά και το βάψιμο είναι πολύ ωραίο, όπως και το color scheme!!!\nGiannis: Πολύ ομοιόμορφο unit!!! Στο βάψιμο νομίζω ότι ήθελε περισσότερη προσοχή στα highlights.\nKontos: Πολύ προσεκτικό βάψιμο!!! Χάνουν απίστευτα από το ανύπαρκτο basing. Πολύ κρίμα γιατί θα ήταν από τις επιλογές μου.\nMeraklis: Εϋγε φίλε μου, νομίζω ότι ξεχωρίζεις ανάμεσα σε πολλές όμορφες συμμετοχές. Μπράβο και πάλι μπράβο. Υπάρχει φοβερή λεπτομέρεια στα μοντέλα αλλά και στις βάσεις.\nPyrforos: Το βάψιμο σου είναι από τα αγαπημένα μου. Ορισμένες μινιατούρες τα σππανε πραγματικά!!!\nSolegga: Μακράν το πιο converted unit!!! Όμως όπως και σε άλλες φωτό σου οι επιφάνειες φαίνονται υπερβλικά γυαλιστερές με αποτέλεσμα να χάνονται οι λεπτομέρειες των μοντέλων. Κρίμα επίσης γιατί είμαι φαν των conversion!!!\nTatooman: Όμορφο βάψιμο αλλά όντως non-playable unit. Μου κάνει πιο πολύ σε διόραμα!!!\nTzineris: Όμορφα highlights και gems, αλλά νομίζω ότι ήθελε κάποια washes παραπάνω...\nΘέμα: Απ: Ψηφοφορία GWF Warhammer Fantasy Unit competition Παρ 01 Ιουν 2012, 22:35\nΠαιδια, σορρυ που επεμβαινω αλλα εχω και φωτο με κανονικες βασεις! Ειναι στο τοπικ που ειχα ανοιξει! Δεν αντεχω αλλο κραξιμο! Οποτε μου την λετε καθομαι και βαφω απο πεισμα! Λυπηθειτε με!\nΘέμα: Απ: Ψηφοφορία GWF Warhammer Fantasy Unit competition Παρ 01 Ιουν 2012, 22:44\nΘέμα: Απ: Ψηφοφορία GWF Warhammer Fantasy Unit competition Σαβ 02 Ιουν 2012, 01:15\nΤο ξέρω για τις βάσεις.. αλλά έχει πέσει διάβασμα/δουλειά..\nΘέμα: Απ: Ψηφοφορία GWF Warhammer Fantasy Unit competition Σαβ 02 Ιουν 2012, 04:14\nΘέμα: Απ: Ψηφοφορία GWF Warhammer Fantasy Unit competition Σαβ 02 Ιουν 2012, 11:34\nΣυγχαρητήρια σε όλους για την προσπάθεια και τη συμμετοχή!\nΑν και η έννοια "διαγωνισμός" δεν εκφράζει τη συγκεκριμένη διαδικασία, αλλά το "επίδειξη".\nΔιότι δεν υπάρχουν κάποια αντικειμενικά κριτήρια βαθμολογίας αλλά ψήφος εντυπώσεων!\nΌμως εμένα μου αρέσει γιατί έχεις ένα κίνητρο για να βελτιωθείς και να κάνεις καινούριες δουλειές! και σε αυτό βοηθούν όλα τα εποικοδομιτικά σχόλια, τα οποία είναι και ευπρόσδεκτα και το πιο σημαντικό πράγμα για αυτόν που προσπαθεί να κάνει κάτι!\nΤα δικά μου σχόλια λοιπόν!\nAndreacsh:Πολύ καθαρή δουλειά! καλή επιλογή χρωμάτων! και σίγουρα θα τραβήξουν την προσοχή κάποιου να τα περιεργαστεί! Εμένα μου αρέσουν πολύ και μου θυμίζουν τους riders of doom στο Conan the barbarian!\nAphelion:Πολύ ωραίο και ρεαλιστικό βάψιμο όπως πάντα! Εμένα δεν μου αρέσουν οι νεκροζώντανοι γενικώς, αλλά αυτά τα μοντέλα αποδίδουν πολύ ωραία αυτό το θέμα!\nElhion:Προσωπικά,τα παλιά WL δεν μου πολυαρέσουν, αλλά βαφτικά είναι πολύ καλοβαμμένα και είναι πολύ δύσκολο να αποδώσεις αυτό το αποτέλεσμα σε μέταλλο Επίσης αποτελείς για μένα την έμπνευση για το βάψιμο των πετραδιών το χω ξαναπεί! Αυτό που θα προτιμούσα διαφορετικό είναι λίγο η χρωμματική επιλογή,ίσως αντί για το γαλάζιο να επέλεγες κίτρινο ή πορτοκαλί για να συνδυαστεί με το πράσινο!\nImhotep:Πολύ ωραία μονάδα εν γένει με εντυπωσιακό filler και χρωματική επιλογή! Η φωτό σίγουρα σε αδικεί επίσης θα πρότεινα να βάλεις μικρές φωτο πιο κοντινές μέσα στην πανοραμική, για να δείξεις και την λεπτομέρεια της δουλειάς σου!\nΚοντός:Ωραίο βάψιμο βάσης και ατου το μπακλαβαδωτό παντελονάκι ! ¨ομως απο κει και πέρα φαίνονται να έχουν ένα σκέτο dipping! που κάνει τα πάντα να δείχνουν λαδωμένα! Προτείνω να κάνεις και κανα highltghting μετά το dipping!\nΜερακλής:Πολύ ωραία τεχνική και μια απο τις ομορφότερες μονάδες του¨"διαγωνισμού" το μόνο που θα άλλαζα σε αυτό είναι το πράσινο στην κάπα και το λοφίο..νομίζω οτι ένα τυρκουάζ ή ένα βεραμάν ή φυστικί, θα ταίριαζαν περισσότερο με το μωβ λιλά που επέλεξες! Αλλά αυτό είναι προσωπικό γούστο!!\nΓιάννης: Μπράβο για το βάψιμο και τα σχέδια των ασπιδών! μου θυμίζουν τους νάνους της Χιονάτης που πήραν τα όπλα εναντίον της κακής Μάγισ...( το παραξύλωσα! Πολύ όμορφη και με χαρούμενα χρώματα μονάδα εν γένει!\nΠυρφόρος:Όπως πάντα ένα πολύ καλό και καθαρό επίπεδο βαψίματος, με μόνο μελανό σημείο κατα την ταπεινή μου άποψη πάντα,οι πολύ έντονες καφέ γραμμές που διαχωρίζουν τους μυες!Νομίζω οτι με λίγο glazing θα είχες καλύτερα αποτελέσματα!Το όλο εχγείρημα μου θυμίζει Πίνακα ζωγραφικής φάντασυ Elmore και μου αρέσει αυτό!\nSolegga:Για ακόμη μια φορά συγχαρητήρια για το πολύ καλοστημένο unit σου, με τα πολύ εντυπωσιακά μοντέλα και τα επικά ποζαρίσματα! ¨Ομως, κάνε κάτι με το βάψιμο γιατί αδικείς πραγματικά τη δουλειά που έχεις κάνει! Έστω και με το παραμικρό Highlight θα είχες το διπλάσια εντυπωσιακότερο αποτέλεσμα!\nTatooman:Η βάση είναι μια χαρά εντυπωσιακότατη και προτιμότερη μοντελιστικά από οποιαδήποτε άλλη "playable" βάση κατα τη γνώμη μου είναι η καλύτερη του "διαγωνισμού"!Για το βάψιμο ισχύουν τα ίδια που σχολίασα και για τον Κοντό! Την πινακίδα την έβαψες ή είναι πράγματι ξύλινη;\nΈχει επεξεργασθεί από τον/την Tzineris στις Κυρ 03 Ιουν 2012, 10:57, 2 φορές συνολικά\nΘέμα: Απ: Ψηφοφορία GWF Warhammer Fantasy Unit competition Σαβ 02 Ιουν 2012, 11:57\nΤην πινακιδα την εβαψα! Ειναι πλαστικ καρντ!\nΘέμα: Απ: Ψηφοφορία GWF Warhammer Fantasy Unit competition Σαβ 02 Ιουν 2012, 12:23\nzuper!! κάνε tutorial!\nΘέμα: Απ: Ψηφοφορία GWF Warhammer Fantasy Unit competition Σαβ 02 Ιουν 2012, 12:42\nΘέμα: Απ: Ψηφοφορία GWF Warhammer Fantasy Unit competition Σαβ 02 Ιουν 2012, 12:48\nΈχει επεξεργασθεί από τον/την leandros στις Σαβ 02 Ιουν 2012, 13:02, 1 φορά\nΘέμα: Απ: Ψηφοφορία GWF Warhammer Fantasy Unit competition Σαβ 02 Ιουν 2012, 14:51


ΜΑΡΙΝΑ ΑΡΜΕΥΤΗ – ΠΟΙΗΤΙΚΟΙ ΔΙΑΛΟΓΟΙ\nΗ Μαρίνα Αρμεύτη γεννήθηκε στις 25/1/1974 στη Λεμεσό.\nΕίναι κόρη της Χριστίνας Πατσαλίδου και του Ανδρέα Αρμεύτη, ο οποίος δολοφονήθηκε στις 16/6/1974 από την ΕΟΚΑ Β΄.\nΖει και εργάζεται στη Λευκωσία ως φιλόλογος στη Μέση εκπαίδευση από το 1997.\nΕίναι μητέρα δυο παιδιών. Αποφοίτησε από το Αριστοτέλειο Πανεπιστήμιο Θεσσαλονίκης, Φιλοσοφική σχολή, Τμήμα Νεοελληνικών Σπουδών και έκανε μεταπτυχιακό στη «Δημιουργική Γραφή» στο Πανεπιστήμιο Δυτικής Μακεδονίας.\nΔημοσιεύει άρθρα στην κυπριακή εφημερίδα «Πολίτης» και ποιήματα στο Κυπριακό λογοτεχνικό περιοδικό «ΑΝΕΥ» και στο λογοτεχνικό περιοδικό Κοζάνης «Παρέμβαση».\nΣτίχοι της μελοποιήθηκαν από τους Έλληνες συνθέτες: Νίκο Παπάζογλου, Αντώνη Μιτζέλο, Γιάννη Ιωάννου.\n«Ο κύριος ιππόκαμπος» (Φίλντισι 2018) είναι η πρώτη της ποιητική συλλογή.\nΟ κύριος ιππόκαμπος (2018)\nΑπόψε φυσάει μουσική\nμες στο λευκό της\nΣαν ανακωχή με το άγνωστο.\nΗ Πηνελόπη χόρευε συνήθως ως τα ξημερώματα\nΤα έντυπα εξέτασης των μνηστήρων\nΗ Πηνελόπη χόρευε και έραβε και ξήλωνε\nΕρωτευόταν ενίοτε τους πιο νάρκισσους\nμόνο για έναν χορό.\nΤο πρωί τους έκλεινε την πόρτα κατάμουτρα.\nΌλο γυρόφερναν στην αυλή της\nτη φιλαρέσκειά της.\nδεν υπήρξε στ’ αλήθεια.\nμόνο στην προσμονή.\nΟι πανοπλίες μικτών ταγμάτων\nπεσμένες στο πάτωμα\nΕχθροί σε ατέρμονη ανακωχή κυλιστήκαμε στα στάχυα\nΚαι τυλίξαμε τη σκιά μας με διαίσθηση\n«Στα πολυκαταστήματα το φως σε κάνει να φαίνεσαι\nχλωμή τα μεσημέρια»,\nθα πεις και θα χαμογελάσεις.\nΣτην άσφαλτο θα αφήσουμε μια ευχή αδέσποτη\nκι αυτή θα μας ακολουθήσει νηστικό σκυλί\nπου μυρίζεται χάδι\nΜαζί θα γιορτάσουμε την πείνα την αχόρταστη\nπου τρέφει το κενό μας.\nΗ φωνή σου βγήκε\nτο πρώτο χάραμα\nΉθελες κάτι να πεις.\nΜια συλλαβή μετέωρη\nΛες κι από κάποιο παράξενο\nη γη έκανε ένα βήμα πίσω\nΣκοτάδι την αυγή.\nΤέντωσα τ’ αυτιά μου\nΤο σώμα μου ολόκληρο\nΝ’ αρπάξω τις λέξεις σου\nΉθελες κάτι να πεις\nΤις νύχτες σ’ ονειρεύομαι συχνά.\nΑπ’ το μισάνοιχτο στόμα σου\nβυθισμένα στην άμμο\nΉταν τα βότσαλα πλανήτες\nκι οι ρώγες των δακτύλων μου\nμικροί πρίγκιπες γεμάτοι απορίες\nΚι ύστερα πλανήτες οι άνθρωποι\nμικροί πρίγκιπες γεμάτοι απαντήσεις.\n«Αλμύρα ήταν το φιλί, αλμύρα και το δάκρυ», είπαν\nΜα είχε μια γλύκα η φωνή τους.\nΈριξα όλα τα τείχη που έκτισα\nνα μου φυλάξουν το ασάλευτο.\nΔιακριτικός ιππόκαμπος στα μαλλιά μου.\nΈφτιαξε μια θάλασσα μνήμες\n-πρωτινές και μελλούμενες –\nγια να τις κολυμπήσω.\nΒυθισμένα τα χέρια μου στην ίδια άμμο\nΑνοίγω κανάλια να περάσει το ασάλευτο\nΚι όσα μού τάξε ο καιρός να μου τα φέρει.\nΚάποτε ήσουν ο γιος, ο αδελφός\nΎστερα έγινες ο φίλος\nμια σελίδα σ’ ένα βιβλίο\nΜα η ιστορία ασφυκτιά\nσ’ ενός τετραδίου διάσταση\nο ’ έναν κόσμο\nΜνήμες μπαλώνεις στην κουρελού σου\nΠάνω της ξαπλώνεις\nΔήθεν εκπέμπει μια ασφάλεια\nΚαθώς από γνωστό σου υλικό είναι καμωμένη\nΚι όλα τα χρώματα που ράβεις\nθαρρείς είναι δικά σου χρώματα\nΛύπες, χαρές, ματαιώσεις\nΈκτισαν- κομπάζεις- τον εαυτό σου\nΠροσδοκίες μπαλώνεις στην κουρελού σου\nΦανατικά υπέρ ονείρων και αναμονών τάσσεσαι\n«Λες να είναι εφικτό;»\nΚαι κρατάς για λίγο μετέωρο το βελόνι σου\nΠόσο επιδέξια κατασπάραξες\nτο ευγενικό και ταπεινό σου «τώρα»\nΜε πόση σιγουριά το αγνόησες\nγια να επιδοθείς\nστη συρραφή νεκρών παρόντων\nπου έγιναν μνήμες\nή επερχόμενων στιγμών\nαπουσιάζοντας ουσιαστικά από τον ενεστώτα σου\nΕτοιμάζεις προσεκτικά την κουρελού σου\nΤο σάβανο εν τέλει\nμιας ζωής που δεν έζησες\nπόσες φορές σε σκότωσαν\nΗ μνήμη σου είναι\nΣε ξεθάβουν όμως εποχιακά\n– αυτό είναι αλήθεια,\nπρέπει να το παραδεχτούμε –\nτην εποχή που ευδοκιμούν υποσχέσεις\nΣε σέρνουν από εξέδρα σε εξέδρα\nαναλόγως του κοινού\nΣε ανεμίζουν σα σημαία και σα λάβαρο\nπάνω στα μπαλκόνια\nγια να σε πετάξουν αργότερα\nπριν μείνει στα χέρια τους\nΉθελε να έγραφε\nένα ποίημα αιχμηρό\nΝα διαπερνά τις συνειδήσεις\nσε ακριβή ψευδαίσθηση\nΉθελε να γράψει ένα μακρόσυρτο ουρλιαχτό\nΌπως της μάνας της\nΝα διαρρήξει τα τύμπανα των ανυποψίαστων\nΝα σπάσει τους καθρέφτες\nΉθελε να φτιάξει μια σάρισα λέξεις\nγια τραύμα διαμπερές στο πλευρό των υπαιτίων.\nΤη βλέπω συχνά\nΈχει τις έγνοιες της\nΤις λίστες των υπεραγορών\nΔυο χελιδόνια στα μαλλιά\nκι έναν πατέρα διάτρητο να αιμορραγεί\nκάμποσα χρόνια πριν\nΈχει το σπίτι της\nκι ένα βουνό απέναντι\nΔιάτρητο να αιμορραγεί\nκάμποσα χρόνια τώρα.\n0 τόπος μου είναι μικρός\nΔεν έχει τρένα\nΟύτε καράβια της γραμμής\nΜόνες ταξιδεύουν οι μοναξιές των ανθρώπων\nΣε ιδιωτικά οχήματα\nΤη θάλασσα να την διασχίσεις;\nΠού να πας εξάλλου\nΌλο φωτιές και πνιγμένα όνειρα\nΜε αεροπλάνα μόνο\nΩς τουρίστες επιβαίνουμε τη ζωή μας\nΓια να ξαναγυρίσουμε σύντομα\nΝα ξαναφορέσουμε τα ακριβά κοστούμια μας\nΚαι να πεθάνουμε μια μέρα\nΜέσα σε μια καλοραμμένη ματαιοδοξία\nΣε βλέπω που μακραίνεις\nστο δρόμο που θα σου δείξει\nτο πιο καλό σου βλέμμα\nΚαι κάνω ν’ αρπάξω\nτα βήματα που θα κάνεις μακριά μου\nόπως η γεμάτη σελήνη\nθα σβήνω τα αστέρια άθελά μου\nόπως η θάλασσα η αγριεμένη\nθα πνίγω τους ταξιδιώτες\nΚαι κανείς Θεός να μην έρθει\nνα μου κρύψει σαρκοβόρο φυλαχτό στο μαξιλάρι\nΔεν έζησα για την αγάπη την ανιδιοτελή\nΠλήρωσα τις στιγμές μου στους αιώνες\nΌλο δίπλα μου σε νιώθω κι όλο σε ψάχνω\nόπως κανείς κρατά το κλειδί του\nμα το γυρεύει μόνο για μια ιδιοτροπία της αφής\nΠες μου πάλι\nΠως κόπηκες και έχεις αίμα στα χείλη\nΠως κάτι σου πίνει την ανάσα\nΠως ακούς στο αμάξι σου το ίδιο κομμάτι μήνες τώρα\nΚαι δίπλα σου νομίζεις κάθομαι\nΠως με γυρεύεις πάνω από τις καμινάδες των σπιτιών\nΠως καις τη σιωπή μου και ζεσταίνεσαι\n«Πού είσαι», ρωτάς κι εσύ.\nΚι ας μαίνονται οι άνεμοι αντίξοοι\nΑρπάζω από το χέρι την ηχώ σου και σου δείχνω\nΕίμαι το φύλλο που δεν πέφτει από το δέντρο σου\nΜέσα στο όστρακο του αμμωνίτη\nμια ψυχή επιμένει να διπλασιάζεται εκθετικά\nδιαγράφοντας τη σπείρα\nΗ ομορφιά των κόπων του ενοίκου\nΘα στολίσει τον λαιμό μιας κόρης\nΚάντε τόπο να περάσει.\nστις ματωμένες πέτρες.\nΓυμνή να κολυμπήσει\nστις στοιχειωμένες θάλασσες.\nΚι ανάσκελα να ξαπλώσει\nστα χαλίκια με τα κουφάρια.\nΝα φιλήσει τους νεκρούς\nέναν – έναν στο στόμα\nΚι ύστερα σ’ εμάς να γυρίσει\nκαι ν’ αρχίσει τραγούδι.\nΠιο δυνατό απ’ τις κραυγές των αιώνων\nΚι απ’ τη φωτιά.\nΈνα βαγόνι αμαξοστοιχίας θα ναυλώσω\nΘα καλέσω τις λέξεις\nΘα φτιάξω ένα συρτό παραλήρημα\nΈτσι σχεδόν ακίνητος\nΚι ύστερα είναι και το παράθυρο\nΒουνά, λίμνες, πουλιά σε διασχίζουν\nΕνίοτε εντρυφούν μέσα σου\nΚαι σε ξαναγράφουν\nΌσο για σένα\nΘα καθόσουν δίπλα μου\nΘα θελα και δεν θα θελα\nόπως θα θελα και δεν θα θελα\nνα σ’ αγαπήσω\nστη στροφή του δρόμου να\nκαι βλέπω τον άνεμο και το σύννεφο\nνα σβήνει τις ευθείες\nΚαι γύρω μου παιδιά χοροπηδούσαν τρομαγμένα\nκυνηγώντας τη σκιά τους\nστο δωμάτιο την κραυγή μου\nΧτυπάει στους τοίχους και ματώνει\nκι ο κόσμος μαζεύεται στα γύρω μπαλκόνια\nκαι δεν μπορεί να δει\nμόνο ν’ ακούσει μπορεί\nκάτι σπασμένες εικόνες που σκορπίζονται\nΚαι πολεμώ για μας με τη σιωπή\nΝα μη σε πνίξω μέσα της\nΠου μου έστρωσες στο δρόμο ανατολές\nΚι είναι που φώναζαν για μας τ’ αστέρια ένα βράδυ\nΜόνο για να μου κρατάς το χέρι σφιχτά\nΠερπάτησα τους ουρανούς μεσάνυχτα\nΑπό ποιο βασίλειο είσαι φυγάς;\nΚαι σε ποιο καλυβάκι θα επιστρέφεις;\nΝα κατοικήσουμε σε σπίτια που σταμάτησε ο ήχος\nΝα παλεύουμε με την αγάπη\nΚαι να την αφήνουμε να νικά\nνα παραμένουν σε στέρφα γη\nαλιείς δόκιμοι της χίμαιρας\nΤην παραμονή ήθελε να δει το σπίτι της.\nΤην πήραν απ’ το χέρι\nΤην πέρασαν απ’ όλα τα δωμάτια\nΕκατό τετραγωνικά στον δεύτερο όροφο\nΚάρφωσε το βλέμμα της στις φωτογραφίες\nΣτα διπλωμένα ρούχα και στα μπιμπελό\n«Δεν θέλω να πεθάνω», είπε\n«Θέλω να μείνω στο σπίτι μου»\nΤο πρώτο της σπίτι ήταν στη Μόρφου\nΞυπνούσε απ’ τον μυρισμένο ύπνο της\nΔέκα χιλιάδες τετραγωνικά ανθό\nΎστερα, πέσαν πυροβολισμοί στο σαλόνι\nΈφυγαν με το παιδί\nΤο μικρό ποδηλατάκι του στέκει στην αυλή ακόμη\nΚάτι αδικαίωτες πεταλιές φορτωμένο\n«Θέλω να μείνω στο σπίτι μου», είπε\nΛιώνει ο φόβος\nχάρτες, πυξίδες, σωσίβια\nΜαζί σου πέφτω στο κενό\nκαι μαγικά μεταμορφώνομαι\nστον πιο ωραίο εαυτό μου\nΓια τη Μαρίνα Αρμεύτη έγραψαν:\nΗ ποίηση της Μαρίνας Αρμεύτη\n«Ο ουρανός και τα σύννεφα είναι οι γνώριμοι δρόμοι μας» ή «Η Πηνελόπη ήταν πιστή μόνο στην αναμονή».\n«Πλήρωσα τις στιγμές μου στους αιώνες».\nΤο ποίημα αρχίζει με μια πολύ συνηθισμένη -και λεκτικά- πραγματικότητα και τελειώνει με κάποια αιωνιότητα, που είναι σαν να περιγράφεται με ακρίβεια.\nΚαι βέβαια θα αναρωτηθεί κανείς: και πού ξέρουμε πώς είναι η αιωνιότητα; Μα αυτή δεν είναι η αποστολή του ποιητή; Να περιγράφει το απερίγραπτο και να μας πείθει ότι αυτό υπάρχει και να\nρίχνει δυνατό φως σ’ αυτό που ζούμε και που συχνά δεν συνειδητοποιούμε τι είναι:\n«Η κόλασή μας\nαπό ματαιωμένους παραδείσους είναι φτιαγμένη»\nΚαι τα δυο αυτά «καθήκοντα», ας πούμε, του ποιητή τα υπηρετεί με μοναδικό αποτέλεσμα η Μαρίνα Αρμεύτη.\nΓΙΑΝΝΗΣ Η. ΙΩΑΝΝΟΥ\nΟ τίτλος της συλλογής δεν είναι βέβαια τυχαίος αλλά συμπυκνώνει δύο περιοχές που διαδραματίζουν σημαντικό ρόλο στην ποίηση της Μαρίνας Αρμεύτη. Η πρώτη είναι η περιοχή της θάλασσας με το γνωστό ομώνυμο ψάρι, ένας κόσμος που τροφοδοτεί την έμπνευση της Μαρίνας με την προοπτική ενός ανεξάντλητου μυστηρίου. Η δεύτερη είναι η συγκεκριμένη εγκεφαλική δομή του ανθρώπου η οποία συμμετέχει στη μεταφορά πληροφοριών από τη βραχυπρόθεσμη μνήμη στη μακροπρόθεσμη και ονομάστηκε έτσι επειδή το σχήμα του μοιάζει αόριστα με τον αντίστοιχο θαλάσσιο οργανισμό. Ο εγκεφαλικός ιππόκαμπος σχετίζεται με την ενοποίηση της επεισοδιακής μνήμης που περιλαμβάνει αναμνήσεις από περιστατικά για τα οποία έχουμε προσωπική εμπειρία και τα συναφή συναισθήματα που προκύπτουν από αυτά τα βιώματα. Παράλληλα, ο ιππόκαμπος είναι το όργανο που βοηθά τον άνθρωπο να «πλοηγείται» στον χώρο.\nΑυτές οι διευκρινίσεις με φέρνουν στην ουσία. Με πατέρα δολοφονημένο από την Ε.Ο.Κ.Α. Β’ τον Ιούνιο του 74, η Μαρίνα Αρμεύτη αντλεί από την οδύνη που προκαλεί η ανοιχτή αυτή πληγή για να την μετατρέψει σε στίχους φορτισμένους πολιτικά, κοινωνικά και πολιτισμικά, με καυστικό ή δηκτικό ύφος, χωρίς ωστόσο να υποκύπτει στην στρατευμένη, με οποιοδήποτε τρόπο,\n«Εσύ μόνο το ξέρεις/ πόσες φορές σε σκότωσαν/Η μνή μη σου είναι ανύπαρκτη/ Οικονομικά ασύμφορη Πρακτικά ατελέσφορη…» (Τιμής ένεκεν, σ. 34).\nΑλλά δεν περιορίζεται μόνο σε αυτή την τραυματική προσωπική ιστορία. Η μνήμη λειτουργεί επίσης ως ένα ανεξάντλητο απόθεμα εμπειριών, βιωμάτων, εικόνων που, σε συνδυασμό με μια τολμηρή φαντασία, μεταμορφώνει διαρκώς την πραγματικότητα δημιουργώντας ένα σύστημα μεταφορών που συχνά εκπλήττει τον αναγνώστη με την πρωτοτυπία, την τόλμη και τον απρόσμενο χαρακτήρα του, κυρίως μέσα από τον μηχανισμό της προσωποποίησης αφηρημένων εννοιών και στοιχείων της φύσης.\nΗ ποιήτρια περνά με μεγάλη άνεση από τον χώρο της μνήμης στον χώρο της φύσης μέσα στον οποίο χειραφετείται και ολοκληρώνεται χωρίς να διστάζει να στραφεί προς το άπειρον. Έτσι, ενώ το αστικό περιβάλλον εμφανίζεται συχνά καταπιεστικό, αντίθετα, το φυσικό περιβάλλον λειτουργεί λυτρωτικά και δημιουργικά προ- σφέροντας στην ποιητική εικόνα μια φυσιολατρική διάσταση.\nΗ οικονομία της συλλογής είναι κυριολεκτικά απέριττη. Κάθε λέξη έχει τον δικό της ρόλο και βάρος μέσα στο ποίημα και το γεγονός αυτό συμβάλλει στην διαμόρφωση στίχων που, αν και πειθαρχημένοι και καλά οργανωμένοι, εν τούτοις αναδύουν την αίσθηση του ανάλαφρου. Να προσθέσουμε εδώ τη χρήση και τον ρόλο του\nεπιθέτου που δεν είναι ποτέ διακοσμητικός αλλά πάντοτε λειτουργικός και ουσιαστικός και ως τέτοιος αποτελεί μέρος της πειθαρχημένης τεχνικής της Αρμεύτη.\nΟι εικόνες και γενικότερα το σύστημα μεταφορών διέπεται από μια διαύγεια και μια καθαρότητα που προσδίδουν μιαν αδιαμφισβήτητη αμεσότητα.\nΤο ύφος είναι μεστό, άλλοτε τρυφερό, άλλοτε ειρωνικό ή και σαρκαστικό ενώ ένας διακριτικός ερωτισμός, που αναδύεται από έναν εξίσου διακριτικό αισθησιασμό, δια- ποτίζει ολόκληρη τη συλλογή ποιημάτων.\nΕν κατακλείδι, με την πρώτη της συλλογή, η Μαρίνα Αρμεύτη μας προσφέρει στίχους ώριμους, τεχνικά άρτιους, εξαιρετικά δουλεμένους ενώ η ακρίβεια στην έκφραση αντικατοπτρίζεται και στην ακρίβεια διατύπωσης των συναισθημάτων και των αισθήσεων, στοιχεία που δεν είναι πάντοτε δεδομένα για πρωτοεμφανιζόμενους ποιητές. Η παρουσία της έρχεται να προστεθεί στις πολύ σοβαρές ποιητικές φωνές της Κύπρου και της Ελλάδας.\nΟ Γιάννης Η. Ιωάννου είναι καθηγητής Γαλλικής και Συγκριτικής Λογοτεχνίας στο Πανεπιστήμιο Κύπρου.\nDiastixo 30 Ιουλίου 2019\nΜαρίνα Αρμεύτη: «Ο κύριος ιππόκαμπος»\nΗ συλλογή Ο κύριος ιππόκαμπος της Μαρίνας Αρμεύτη υφαίνεται στην ανέμη του συμβολικού της τίτλου με νήματα από τις ποικίλες μεταφορικές του προεκτάσεις.\nΕν αρχή τη διέπει δέσμη μνημών. Κατά τη φυσιολογία, η φερώνυμη του τίτλου εγκεφαλική δομή είναι υπεύθυνη για τη μεταφορά των πληροφοριών από τη βραχυπρόθεσμη στη μακροπρόθεσμη μνήμη. Ένας συρρικνωμένος εγκεφαλικός ιππόκαμπος, που έχουν φθαρεί οι νευρώνες του, σηματοδοτεί ατροφική μνήμη. Ένας άνθρωπος δίχως μνήμη γίνεται ανήμπορος να πλοηγείται στα δαιδαλώδη μονοπάτια της σκέψης, γιατί χάνει τα αχνάρια των παλιότερων περασμάτων. Ο αμνήμων δεν τοποθετείται στον χωροχρόνο, οπότε παραπαίει με ασθενικό στίγμα ύπαρξης. Ακριβώς το αντίθετο, μια πλοήγηση στο εντυπωμένο βίωμα αισθητοποιείται στους στίχους της ποιήτριας· με όπλο τη μνήμη.\nΤο πρώτο ήδη ποίημα της συλλογής μάς τοποθετεί στη μετέωρη ώρα που «φυσάει μουσική» και «η κουρτίνα παίζει ανέμελα μες στο λευκό της». Τότε αναβρύζουν οι εγγραφές του υποσυνείδητου στο καταλάγιασμα της κυοφορίας, «σαν ανακωχή με το άγνωστο». Και παρεισφρέει, αδυσώπητη, η μνήμη στο ποιητικό σύμπαν της ποιήτριας, που ανασκοπεί:\nΕπιλεκτική η μνήμη\nΕπέλεξε να θυμάται\n–πρωτινές και μελλούμενες–\nμ’ ένα καρότσι μνήμες\nΩστόσο, η ποιήτρια δεν προσλαμβάνει τη μνήμη ως στείρα νοσταλγία:\nΑντίθετα, αντλεί έμπνευση μέσα από μνήμες που τις μετουσιώνει σε διά ζώσης στιγμές και ζυμώνει αμάλγαμα. Από το αμάλγαμα ζωγραφίζει εικόνες. Από τις εικόνες εγείρει προβληματισμούς, κατασταλάζει απόψεις, συλλέγει απάνθισμα. Θεματικά το όραμά της είναι ευρύ και εκτείνεται σε εκφάνσεις ζωής. Η ερωτική συνύπαρξη μοιάζει τρομακτική:\nΓυμνός να περπατά κανείς\nστης άλλης γης τις πλαγιές\nτο χέρι κρατώντας της φωτιάς,\nχρειάζεται ένα θάρρος\nΚάπου ο έρωτας περιρρέει, ματαιωμένος, στην υπόσταση ενός φασματικού «εσύ», που του απευθύνεται η ποιήτρια:\nΌλο το φως σού χάρισα\nΚι έμεινα να περιφέρω έναν ίσκιο\nΑνέφικτος, αν και επίμονα παρών:\nΟμοδιηγητική η ποιήτρια, δίνει πνοή στο ποιητικό της «εγώ», είτε η γραφή είναι α’ προσώπου, είτε μεταστρέφεται σε β’, με το «εσύ» εξομολόγο των μύχιων της ψυχής της ή ίσως βαθύτερο εαυτό της. Άλλοτε, το «εσύ» της έχει τη μορφή ζώων, άψυχων, αφηρημένων εννοιών – προσωποποιημένων. Σε κάποια ποιήματα η δημιουργός οπισθοχωρεί μικρό βήμα αποστασιοποίησης με συνεπές γ’ πρόσωπο, δίχως ποτέ να απολήγει σε αμέτοχη επόπτρια. Άλλοτε καταφεύγει στην αγκαλιά του «εμείς», περιληπτικά. Με υπερβατικές εικόνες και τολμηρές μεταφορές μάς ταξιδεύει στο πολύμορφο σύμπαν της, δίνοντάς μας οδοδείκτες να τον περιηγηθούμε.\nΗ μέρα μυρίζει χώμα\nκωπηλατώ μιαν άνοιξη\nΜε αυτοαναλυτικές φωνές σε εισαγωγικά ευθέως λόγου μάς οδηγεί στις καταβάσεις της στα κατάβαθα.\n«Κάποιος κάπου πεθαίνει», έλεγες\n«Κάνε μια ευχή», έλεγα.\nΠερνώντας μέσα από τον συμβολισμό αίρεται η ποιήτρια στον υπερρεαλισμό, αφού καταγράφει τις υποσυνείδητες διαδικασίες της ψυχής και τις ονειρικές της εντυπώσεις χωρίς την ελεγκτική παρέμβαση της λογικής και της νόρμας· στίξη – μη στίξη, κεφαλαία-μικρά. Οι λέξεις κυλούν αυτόνομες, ελεύθερες, για να αποδώσουν το φευγαλέο. Η πραγματικότητα αποδίδεται αναλογικά· όχι σε φωτογραφική απαθανάτιση, αλλά σε ονείρου απείκασμα. Οι λέξεις, παρ’ όλο τον πολύτιμο ρόλο τους, παραμένουν απλές, ενσωματωμένες παρατακτικά σε κύριες προτάσεις. Τα επίθετα, φειδωλά, συχνά ακολουθούν το ουσιαστικό δίκην εμφάσεως. Η χαλαρότητα της λογικής αλληλουχίας, που προσιδιάζει στην υπερρεαλιστική δημιουργία, υπερκεράζεται εύκολα, αν ο αναγνώστης συμμετάσχει στο παιχνίδι των συνειρμών και ανοίξει τον νου στο πεδίο της φαντασίας. Κυριότερα, αν ανοίξει τα μάτια της ψυχής του. Άλλωστε, η ποιήτρια την ψυχή προκρίνει:\nΏσπου η καρδιά μου ήταν ο ίδιος ο Θεός, είπαν τα σύννεφα\nΤον νου δυνάστη καταδικάζει:\nΚι άφησαν τον Νου τους\n–έναν λαίμαργο του φόβου–\nΝα τους σέρνει με πλαστικό λουράκι\nΜε γερό οπλοστάσιο ανοίγεται σε όψεις ατομικές, κοινωνικές, εθνικές, όλες δικές της. Αναδύονται οι τραυματικές εμπειρίες και αντικρίζονται κατάματα με παρρησία, όσο να διαλυθούν οι σκιές τους. Παρατάσσεται η προσωπική βάσανος:\nΔίπλα στην εθνική:\nΠροβάλλει: η Κύπρος, πολύπαθη κι αγαπημένη, ίσως μικρή να τη χωρέσει· η ληστεμένη φύση· η απατηλή πόλη· η σύντροφος θλίψη· η άπιαστη ευτυχία· η ουτοπία, σαν διάσπαρτη στο ανεκπλήρωτο· η εγγενής μοναξιά· ο αδιέξοδος επαναληπτικός εαυτός· η παντοειδής διάψευση· η καταφυγή στην ασφάλεια· ο αστάθμητος παράγοντας· η χιμαιρική λύτρωση της ποίησης· η λειτουργία της λέξης· μια επίκληση στη δημιουργία· η ειρήνη στρωμένη στα συντρίμμια· η καθαρτήρια φωτιά· η ανέφικτη ανιδιοτέλεια· η επενέργεια του χρόνου· η ευεργεσία του ονείρου και της προσμονής· η θάλασσα, μοτίβο επικοινωνίας. Ψηλαφεί η ποιήτρια πολυεδρικά και απλώνεται, όσο ο ιππόκαμπός της γιγαντώνεται και μεταμορφώνεται.\nΔεν είναι πια ο ιππόκαμπος μια εγκεφαλική δομή ανάκλησης της μνήμης. Είναι το παράξενο θαλασσινό ζώο, ένας ιχθύς με τη μορφή αλόγου, που δεν αγαπά να κολυμπά και γαντζώνεται με την ουρά του σε κοράλλια. Μετέχει του υγρού στοιχείου, που συμβολίζει το ρέον συναίσθημα και την ικανότητα ποιοτικής σύνδεσής μας. Μετέχει, ως άλογο, και του χοϊκού, που συμβολίζει τον καθορισμό ορίων μας και την ικανότητα αυτεπίγνωσής μας. Το «αλογάκι της θάλασσας», κατά τη λαογραφία, διατρέχει τα βάθη των χρόνων και ανευρίσκεται στις εικονικές παραστάσεις του μυθικού αλόγου-ψαριού του Ποσειδώνα. Μεγεθυσμένο, μετατρέπεται σε ένα από τα περίεργα πλάσματα που συνόδευαν τον θεό. Το όνομά του συντίθεται από τον «ίππο» και την «Κάμπη», το μυθικό τέρας που νίκησε ο Δίας στα Τάρταρα. Ως υπερφυσικό ον παραπέμπει και στη φωτιά, που συμβολίζει την έμπνευση. Ο μυθικός ιππόκαμπος, που έσυρε το άρμα του Ποσειδώνα με σβελτάδα και δύναμη, αποτελεί την ενηλικιωμένη εκδοχή του θαλασσινού ιππόκαμπου. Έτσι, ως εκ της ενηλικίωσής του, αλλά και ως εκ της πλούσιας σημειολογίας του, αξίζει να προσφωνείται «κύριος ιππόκαμπος», κατά τον τίτλο της ποιητικής συλλογής.\nΟ κύριος ιππόκαμπος αποτρέπει τη δημιουργό από την ατελέσφορη μνημονική ανάκληση και την οδηγεί στην παραγωγική. Η μνήμη που διασχίζει τη ραχοκοκαλιά των ποιημάτων δεν είναι της άγονης επαναχάραξης. Δεν ανασύρεται με την ξέφρενη παρεμβολή του νου, που γεννά επίπλαστα συναισθήματα. Η μνήμη της ποιήτριας πηγάζει αυθεντικά από το υποσυνείδητο της ψυχής και κάνει χώρο τόσο στα όμορφα, όσο και στα άσχημα. Γι’ αυτό, παρά τη θεματική βαρύτητα, οι στίχοι απαυγάζουν μια κατάφαση αποδοχής:\n«Όλα τα αξιοσημείωτα\nυπάρχουν για να τα ζήσετε», είπε\nΈχουν ζωική δύναμη:\nΑκούστε, η ζωή καλπάζει\nΔίνουν έναυσμα ζωής:\nΚι η ζωή δεν έχει ώρα για χάσιμο\narmeutΗ ποίηση της Μαρίνας Αρμεύτη είναι ενήλικη, σαν τον ιππόκαμπό της. Ως ενήλικη, σηματοδοτεί την πιο ακμαία ώρα, μακράν της κάμψης. Είναι μεστή και σε προσκαλεί σε προσπέλαση. Προσπελάζοντάς την ανακαλύπτεις κομμάτια εαυτού σου και μετέχεις. Είναι ανθρώπινη, όμως αποπνέει άρωμα γυναίκας. Είναι πολυσήμαντη και σε εισάγει στην απεραντοσύνη ενός πολυσχιδούς εσωτερικού κόσμου, που η εξερεύνησή του δεν επισύρει απολίθωση φόβου, αλλά ωθεί σε ροϊκή κίνηση ζωής. Δηλαδή, παράγει ομορφιά. Άλλωστε, έτσι σηματοδοτείται στους καταληκτικούς στίχους του τελευταίου ποιήματος της συλλογής:\nΜΕΛΟΠΟΙΗΜΕΝΟΙ ΣΤΙΧΟΙ ΤΗΣ\nΣυντάκτης Ανδρέας ΚαρακόκκινοςΔημοσιεύτηκε την 20/05/2018 11/08/2019 Κατηγορίες ΚΥΠΡΟΣ,ΠΟΙΗΣΗΕτικέτες ΜΑΡΙΝΑ ΑΡΜΕΥΤΗ\nΠροηγούμενο Previous post: ΜΑΡΙΑ ΠΑΣΧΑΛΙΔΟΥ\nΕπόμενη Next post: ΛΕΥΚΙΟΣ ΖΑΦΕΙΡΙΟΥ


Έγκλημα στην Μακρινίτσα: «Γιατί να ζητήσω συγγνώμη;» - Τι αναφέρει ο δολοφόνος - Έγκλημα - Athens magazine\nΤι κατέθεσε στον ανακριτή ο 31χρονος δράστης\nΈγκλημα στην Μακρινίτσα: Τη Δευτέρα έχει προγραμματιστεί ο διορισμός πραγματογνώμονα, προκειμένου να αποφανθεί αν ο 31χρονος Δ.Ρ., δράστης του διπλού φονικού της Μακρινίτσας, έχει το ακαταλόγιστο ή είχε συνείδηση των πράξεών του.\nΑυτό θα κρίνει, σύμφωνα με το The Newspaper, και αν θα προφυλακιστεί στις Φυλακές Κορυδαλλού ή στο Ψυχιατρείο των Φυλακών. Ωστόσο ο δικηγόρος του 31χρονου δολοφόνου ζήτησε την παρακολούθηση του δράστη από ειδικούς και τον εγκλεισμό του σε ψυχιατρικό πρόγραμμα.\nΣύμφωνα με τον συνήγορο υπεράσπισης Δημήτρη Βούλγαρη, ούτε ενώπιον του ανακριτή είχε συνείδηση του τι ακριβώς συμβαίνει. Μάλιστα, ρωτούσε αν στη διαδικασία θα ήταν παρών ο νεκρός από τις μαχαιριές του 30χρονος γαμπρός του, ενώ παράλληλα απέκλεισε το ενδεχόμενο να είναι παρούσα η νεκρή σύζυγός του, αφού πίστευε ότι “θα κρατούσε το παιδί τους” που είναι μόλις 2,5 ετών.\nΤι αναφέρει στον ανακριτή ο δράστης\n«Θυμάμαι μόνο ότι έσπασα το τζάμι της πόρτας» είπε χαρακτηριστικά, ξεχνώντας ότι αποπειράθηκε να δολοφονήσει την 52χρονη πεθερά του, και δολοφόνησε την 28χρονη σύζυγό του και τον 30χρονο αδερφό της. «Η πεθερά μου φώναζε ότι θα με κλείσει στο ψυχιατρείο. Μετά δε θυμάμαι τι έγινε», συμπλήρωσε και συνέχισε: «Φεύγοντας συνάντησα τον αδερφό της γυναίκας μου και τον έσπρωξα, αφού δε βρήκα το παιδί μου στο σπίτι».


Προζυμένια Βασιλόπιτα Ανδριώτικη – TasteDriver by Sissy Nika\nΑρχική / Προζυμένια Βασιλόπιτα Ανδριώτικη\nΑυθεντική γεύση … για την «πρώτη του χρόνου»\nΗ Άνδρος είναι από τα πολύ όμορφα και αγαπημένα μου νησιά. Η αλήθεια είναι ότι έχω δουλέψει αρκετά για την προώθηση του νησιού, αφού το ξενοδοχείο Παράδεισος, ανήκει στον όμιλο Μαντζαβελάκη, που εργαζόμουν για 15 χρόνια και έχω μόνον εξαιρετικές αναμνήσεις. Έτσι το νησί και τους ανθρώπους τους γνωρίζω πολύ καλά.\nΟ καλύτερος ζαχαροπλάστης μακράν… είναι ο Βαγγέλης Λυγίζος, μακάρι να άνοιγε ένα ζαχαροπλαστείο στην Αθήνα… να το έχουμε κοντά μας. Τα γλυκά του είναι άξια να αγαπηθούν και η πρώτη ύλη εξαιρετική. Τα καλοκαίρια, τα γλυκά του εξαντλούνται από νωρίς το πρωί, πρώτο μέλημα λοιπόν των Ανδρείων, που φθάνουν στη Χώρα από το Λονδίνο, συνήθως αφού η Άνδρος είναι το νησί των εφοπλιστών, συναγωνιζόμενο τη Χίο. Το χειμώνα ο Βαγγέλης στέλνει ακόμα και στο Λονδίνο τα ονειρικά γλυκά του. Το millefeuilles του είναι το καλύτερο που έχω δοκιμάσει, το αναζητούσα επίμονα μόλις ξυπνούσα, αφού μέχρι τις 11 το πρωί εξαντλείται…\nΟ Βαγγέλης είναι εξαιρετικός τεχνίτης και άνθρωπος ευγενέστατος πάντα με το χαμόγελο. Γλυκά του έχω παρουσιάσει πολλές φορές σε αφιερώματα που έχω κάνει στην Άνδρο. Η βασιλόπιτα του είναι εξαιρετική, την δοκίμασα μου άρεσε και ζήτησα τη συνταγή για τους φίλους του emvolos.gr.\nΤη βασιλόπιτα μπορούμε να την διακοσμήσουμε και με μικρά στολίδια που κυκλοφορούν στο εμπόριο και να την τυλίξουμε επίσης με κορδέλες. Μόνον μην ξεχάσετε να βάλετε τη λίρα αφού κρυώσει η βασιλόπιτα.\nΑπό τον περίφημο ζαχαροπλάστη Βαγγέλη Λυγίζο, Χώρα Άνδρου


Ξεχείλισε η οργή για τους 120 νεκρούς εργαζομένους στην Κίνα – Ergasianews.gr\nΞεχείλισε η οργή για τους 120 νεκρούς εργαζομένους στην Κίνα\nΣυνεχίζονται οι έρευνες για τον εντοπισμό αγνοουμένων στο σφαγείο πουλερικών στην Κίνα, που τυλίχθηκε στις φλόγες τη Δευτέρα, με αποτέλεσμα να χάσουν τη ζωή τους τουλάχιστον 120 εργαζόμενοι και να τραυματιστούν περισσότεροι από 70. Η οργή ξεχειλίζει για μιαν από τις χειρότερες βιομηχανικές καταστροφές των τελευταίων ετών στην Κίνα, με τους συγγενείς των θυμάτων να συγκρούονται με την αστυνομία χθες.\nΗ καταστροφή ξεκίνησε από μια έκρηξη, η οποία κατά τα φαινόμενα προκλήθηκε από διαρροή αμμωνίας, όπως μετέδωσε το ειδησεογραφικό πρακτορείο Νέα Κίνα. Στη συνέχεια οι εγκαταστάσεις του σφαγείου τυλίχθηκαν στις φλόγες. Ωστόσο, οι έξοδοι διαφυγής ήταν κλειδωμένες, με αποτέλεσμα οι εργαζόμενοι να μην μπορούν να εγκαταλείψουν το κτίριο. Την ώρα εκείνη, περίπου 300 εργάτες δούλευαν στο σφαγείο. Πολλοί από αυτούς έχασαν τη ζωή τους δηλητηριασμένοι από τις αναθυμιάσεις της\nυγρής αμμωνίας. Οι διασώστες ανέσυραν 119 σορούς και μόλις δύο επιζήσαντες, ένας από τους οποίους υπέκυψε στα τραύματά του λίγο αργότερα.\n\nΈνα υψηλόβαθμο στέλεχος του σφαγείου πουλερικών τέθηκε υπό κράτηση, ενώ συνεχίζεται η έρευνα για τα αίτια της καταστροφής. Ένας επιζήσας είπε ότι τα φώτα έσβησαν μόλις εκδηλώθηκε η πυρκαγιά με αποτέλεσμα να επικρατήσει σκοτάδι στο σφαγείο και πανικός στους εργάτες που προσπαθούσαν να βρουν διέξοδο για να σωθούν. «Υπήρχε μεγάλος συνωστισμός στο σφαγείο, πολλοί εργάτες έπεφταν ο ένας πάνω στον άλλον. Έπεσα κάτω και έκανα ό,τι μπορούσα για να συρθώ», είπε.\nΟι συγγενείς των εργατών που χάθηκαν στην πυρκαγιά πραγματοποίησαν συγκέντρωση διαμαρτυρίας, ζητώντας απαντήσεις για μιαν από τις χειρότερες βιομηχανικές καταστροφές των τελευταίων ετών στην Κίνα. Οι συγγενείς των θυμάτων συγκρούστηκαν με την αστυνομία, όταν επιχείρησε να διαλύσει τη συγκέντρωση.\nΠροηγούμενο Η ΠΑΣΚΕ - ΕΚΑ ΚΑΤΕΡΧΟΜΕΝΗ ΓΙΑ ΠΡΩΤΗ ΦΟΡΑ ΣΤΙΣ ΕΚΛΟΓΕΣ ΚΑΤΕΛΑΒΕ ΤΗ ΔΕΥΤΕΡΗ ΘΕΣΗ ΣΤΟ ΕΡΓΑΤΙΚΟ ΚΕΝΤΡΟ ΑΘΗΝΑΣ\nΕπόμενο ΑΠΟΤΕΛΕΣΜΑΤΑ ΕΚΛΟΓΩΝ ΕΚΑ - Στη δεύτερη θέση η ΠΑΣΚΕ ΕΚΑ


Θάβοντας το Κακό – Αλεξαρτησία\nalexanderchalkidis 4 months ago December 13, 2021 Σχεδον αστεια ΦΙΛΟΣΟΦΙΚΑ\n“Ένα φτυάρι, δυο σάκους άμμο θαλάσσης και έναν σάκο τσιμέντο” είπα με φυσικότητα. Σα να ήταν κάθε μέρα που θα έθαβες ζωντανή τη γυναίκα σου.\nΌταν ο ταχυδρόμος κοκορευόταν στο σουβλατζίδικο χθες το βράδυ ότι έχει γαμήσει όλες στη γειτονιά εκτός από μια, ήξερα ότι έλεγε την γριά με το κόκκινο μαλλί και τις πέντε ελιές και το μουστάκι στον από πάνω δρόμο. Δεν ρώτησα για λεπτομέρειες. Είναι σα να δεις κουτί που γράφει “απωλεσθέντα” σε γραφείο πρωκτολόγου. Δεν κοιτάς καν μέσα από περιέργεια. Για να έχει τέτοιο έντονο κόκκινο μαλλί μια γυναίκα θεωρείς ότι προσπαθεί να διώξει τον κόσμο, είναι σαν τους βάτραχους με τα έντονα πορτοκαλί χρώματα που υποδηλώνουν τοξικότητα στους εχθρούς τους. Μεγάλωσα σε δύσκολες συνθήκες εγώ, ξέρω από τέτοια. Έπρεπε να ξυπνάμε δυο ώρες νωρίτερα το πρωί να φτιάχνουμε το χιόνι που απλώναμε στα δεκαπέντε χιλιόμετρα ως το σχολείο μετά που πηγαίναμε ξυπόλυτοι. Δεν μασάω. Είχαμε ένα πιάτο σούπα για βραδινό μόνο ο καθένας, την τρώγαμε καυτή πριν μας την κλέψουν τα δεκαπέντε αδέλφια μας. Τόσο καυτή που τώρα στα 50 επιτέλους έχει κλείσει η πληγή στον ουρανίσκο μου. Αλλά τουλάχιστον δεν πεινούσα τη νύχτα. Και μια φορά που με έθαψαν ζωντανό τα αδέλφια μου για πλάκα δεν ένιωθα τίποτα καθώς έτρωγα γρήγορα το χώμα που μου πετούσαν. Τόσο γρήγορα που στο τέλος βαρέθηκαν και έφυγαν πριν με καλύψουν τελείως. Τα νέα παιδιά βιάζονται στην εποχή μας. Θέλουν να μάθουν για κρυπτονομίσματα πριν καν καταλάβουν τα κανονικά λεφτά. Εγώ όταν έκλεισα τα έξι ο πατέρας μου είπε “επιτέλους! Τώρα απέκτησες επιγονατίδα, μπορώ να σου την σπάσω λοιπόν αν δεν με ακούς.”\nΣτο σόι μας κληρονομούμε διάφορες αρρώστιες από μακρινούς συγγενείς. Λεφτά ποτέ. Αλλά είμαι αδίστακτος σαν τον παππού μου. Και ηδονοβλεψίας. Ή όπως το λέω εγώ “κατάσκοπος που επικεντρώνεται σε συγκεκριμένα άτομα αν και δεν δουλεύει για τις μυστικές υπηρεσίες.” Και τρολ για χόμπι. Φέτος στείλαμε σε όλους μια Χριστουγεννιάτικη κάρτ που είχε φωτογραφία και ένα άσχετο παιδί που περνούσε εκείνη την ώρα. Έτσι για να πεθάνουν από περιέργεια οι κουτσομπόληδες συγγενείς που θα την λάβουν.\nΈβαλα τους σάκους και το φτυάρι στο καινούργιο μου αμάξι πολύ προσεκτικά. Να θυμηθώ να πληρώσω τη δόση αύριο. Καλά αυτά τα αυτοκίνητα που οδηγάνε μόνα τους αλλά αν ξεχαστείς ένα μήνα φεύγουν. Όπως έλεγε ο παππούς μου “αν είναι να πολεμήσεις για κάτι που αγαπάς, σκέψου ότι είσαι το τρίτο λιοντάρι στον δρόμο για την Κιβωτό του Νώε και η βροχή δυναμώνει.” Δε συμφέρει, θα πήξει το τσιμέντο πρόωρα. Πάντα κάνω τέτοιες παρανομίες χαράματα, 4.30 περίπου. Έτσι αν με ρωτήσουν μετά οι μπάτσοι “που ήσουν μεταξύ 4 και 5;” θα απαντήσω με κάθε ειλικρίνεια “στο νηπιαγωγείο.” Οι φίλοι μου με είχαν προειδοποιήσει για τη γυναίκα μου πάντως. “Πρόσεχέ την αυτήν” μου έλεγαν “κάνει πράγματα χωρίς να τα σκεφτεί αρκετά.” Για να ακριβολογώ, αυτά μου τα έλεγαν την προηγούμενη εβδομάδα που την πρωτογνώρισα.\nΠραγματικά δεν πιστεύω ότι θα είναι τόσο απαίσιο να την σκοτώσω έτσι. Έχω βρεθεί σε ομαδικές συζητήσεις στο Viber πολύ χειρότερες νομίζω.\nΟ Αλέκος Γκονζαλεζίδης είναι ΜεξικανοΠόντιος ποιητής, στοχαστής, συγγραφέας και νεκροθάφτης.\nPrev Ταριχεύοντας την ευτυχία\nNext Έλεος εντέρου στα αρχαία


Αυτό είναι το κόλπο για να εξαφανιστεί ο λεκές από ιδρώτα! | ThrakiToday.com - Ηλεκτρονική Εφημερίδα της Ξάνθης - Θράκης\nThrakiToday.com - Ηλεκτρονική Εφημερίδα της Ξάνθης - Θράκης News Αυτό είναι το κόλπο για να εξαφανιστεί ο λεκές από ιδρώτα!\nΑυτό είναι το κόλπο για να εξαφανιστεί ο λεκές από ιδρώτα!\nΕίναι αλήθεια ότι με τέτοιες θερμοκρασίες, ιδρώνουμε συνέχεια. Είτε είμαστε στην παραλία είτε είμαστε στο γραφείο είτε στο σπίτι και κάνουμε δουλειές. Όταν ιδρώνουμε τακτικά, τα ρούχα μας λεκιάζουν. Ένας από τους πιο συχνούς και δύσκολους λεκέδες είναι αυτός από ιδρώτα. Όσες φορές κι αν βάλουμε το ρούχο στο πλυντήριο αυτός ο λεκές επιμένει. Τι μπορούμε να κάνουμε;\nΕμείς σας έχουμε τη λύση για να μην ταλαιπωρείστε. Φτιάξτε ένα μείγμα από νερό και αμμωνία και σκεπάστε με αυτό το λεκέ για λίγα λεπτά. Έπειτα βάλτε το ρούχο στο πλυντήριο. Εξίσου καλά δουλεύει και το μείγμα από νερό και ταλκ (ή αλεύρι), το οποίο όμως πρέπει να αφήσετε στο ύφασμα μέχρι να στεγνώσει.


Πρώτη καταχώρηση: Σάββατο, 12 Ιανουαρίου 2019, 11:59\nΜε αισθητικές καταβολές στη δεκαετία του '60, ο πρωτότυπος κινητήρας που είχαν στη διάθεση τους οι Ιάπωνες καστομάδες αποτέλεσε τη βάση της δημιουργίας τους. Μια βάση παλαιών, αερόψυκτων και χρωμιωμένων εποχών. Όσο αφορά στα τεχνικά χαρακτηριστικά του κινητήρα αναμένουμε περαιτέρω πληροφορίες εν καιρώ.\nΞεχωρίζουν τα μέρη της μοτοσυκλέτας τα οποία είναι εξ ολοκλήρου φτιαγμένα στο χέρι, όπως το ατσάλινο ψαλίδι και το ρεζερβουάρ συνοδευόμενο από τη σέλα, φτιαγμένα από φύλλα μετάλλου. Με προσοχή στην ποιότητα και τη λεπτομέρεια με τρόπο.. ιαπωνικό, το concept είχε ως στόχο το να θυμίζει τις μοτοσυκλέτες που έγραφαν «ρεκόρ» ακόμα πιο πίσω στο χρόνο, τις δεκαετίες του '20 και του '30. Αυτό παρουσιαστικά μεταφράζεται ως λεπτή φόρμα με ευμεγέθεις τροχούς από αλουμίνιο. Ένα σωληνωτό, ενισχυμένο πλαίσιο αγκαλιάζει τον κινητήρα, δένοντας το αισθητικό πακέτο που αν και έρχεται από το παρελθόν, ανήκει τεχνολογικά στο παρόν και το μέλλον.


… τα χταπόδια πεθαίνουν μετά την αναπαραγωγή;;;\nΤα αρσενικά αφήνουν το μάταιο τούτο κόσμο λίγο καιρό μετά το ζευγάρωμα (τα πιο… τυχερά, λίγους μήνες μετά) ενώ τα θηλυκά πεθαίνουν λίγο μετά από την εκκόλαψη των αυγών τους.\nΚαι πεθαίνουν εξαιτίας εντολών που δίνει ο οργανισμός τους στους πεπτικούς αδένες, με αποτέλεσμα την ασιτία.\nΤα χταπόδια, σύμφωνα με μελέτες, εμφανίστηκαν στον πλανήτη περίπου 230 εκατ. χρόνια πριν από τα θηλαστικά. Γονιδιακά είναι πολύ πιο μπροστά από πολλούς άλλους κατοίκους του πλανήτη μας ενώ οι πολλοί νευρώνες που διαθέτει στα πλοκάμια του δίνουν τη δυνατότητα στο χταπόδι να κάνει κινήσεις ακόμη και χωρίς να χρειάζεται να δώσει την κατάλληλη εντολή ο εγκέφαλός του.\n← Δέκα χρόνια Αρχαιολογικό Μουσείο Πέλλας – εκδήλωση στις 6 Σεπτεμβρίου → Διαμάχη για το θέμα των νέων τιμολογίων του ρεύματος που είναι προ των πυλών


Η ηλικία του μωρού σας είναι 34εβδομάδων\nΤι συμβαίνει στο μωρό σας την 36η εβδομάδα εγκυμοσύνης ;\nΤο μωρό σας την εβδομάδα αυτή έχει βάρος περίπου 2,5 κιλά και η κεφαλουριαία του διάμετρος (CRL) είναι 32 εκατοστά.\nΗ εξωτερική εμφάνιση του μωρού σας έχει αλλάξει δίνοντάς του μια περισσότερο στρογγυλή όψη χάρη στην αύξηση του λιπώδους ιστού που συσσωρεύεται προοδευτικά κάτω από το δέρμα του.\nΤην εβδομάδα αυτή το μωρό σας συνεχίζει την έντονη δράση του που τώρα μεταφράζεται ίσως σε ελάχιστα λιγότερο συχνές κινήσεις αλλά πολύ πιο έντονες χάρη στην μεταβολή του όγκου του. Στην διάρκεια αυτών των εβδομάδων συνεχίζεται η κατάποση αμνιακού υγρού και άλλων στοιχείων που αυτό περιέχει από το μωρό σας. Τα στοιχεία αυτά όπως τρίχες, σμήγμα και βλέννες συσσωρεύονται μέσα στο έντερο του και θα αποδώσουν τις πρώτες ημέρες της ζωής, τις πρώτες κενώσεις του μωρού σας το λεγόμενο μηκώνιο.\nΣτο τέλος της εβδομάδος αυτής στην πρωτότοκο γυναίκα καθορίζεται και η προβολή του μωρού. Προβολή είναι το σημείο του σώματος που βρίσκεται πάνω ακριβώς από το τράχηλο της μήτρας. Η πιο συχνή προβολή είναι η κεφαλική προβολή, δηλαδή το μωρό σας βρίσκεται με το κεφαλάκι προς τα κάτω. Εάν μέχρι το τέλος της εβδομάδος αυτής το μωρό σας βρίσκεται σε διαφορετική προβολή από την κεφαλική, τότε ο γιατρός ή η μαία σας μπορεί να σας συστήσουν σύμφωνα και με την δική σας βούληση την διεκπεραίωση εξωτερικού μετασχηματισμού, όπου με μια απλή τεχνική και κάτω από παρακολούθηση του εμβρύου γίνεται προσπάθεια στροφής αυτού από έμπειρο και ειδικευμένο ιατρό –μαιευτήρα.\nPosted in: 36η εβδομάδα εγκυμοσύνης\nΤι συμβαίνει στο σώμα σας την 36η εβδομάδα εγκυμοσύνης;\nΤην εβδομάδα αυτή η μήτρα σας έχει φτάσει 36 εκατοστά πάνω από την ηβική σύμφυση και 16 εκατοστά πάνω από το επίπεδο του αφαλού. Ο πυθμένας αυτής βρίσκεται στο επίπεδο του ήπατος κάνοντας κάποιες παροδικές ενοχλήσεις ή διαξιφιστικούς πόνους που εμφανίζονται στο δεξί επιγάστριο συχνούς αλλά φυσιολογικούς.\nΗ άνοδος της μάζας της μήτρας ωστόσο κατά την εβδομάδα αυτή και πριν ξεκινήσει η κάθοδος του εμβρύου περιορίζει κάπως την δυνατότητα έκπτυξης του θώρακά σας και άρα και την δυνατότητα αερισμού του σώματος. Αρκετές γυναίκες αναφέρουν έντονη δύσπνοια και αδυναμία κατάποσης ικανοποιητικής ποσότητας φαγητού για τις επόμενες εβδομάδες και μέχρι την εμπέδωση του εμβρύου.\nΣίγουρα από την εβδομάδα αυτή οι Braxton Hicks συσπάσεις σας εμφανίζονται πιο ισχυρές και περισσότερο διακριτές από εσάς όλες τις ώρες της ημέρας. Κατά την διάρκεια εκτέλεσης κάποιας άσκησης ή όταν στέκεστε όρθια είναι φυσιολογικό να αισθάνεστε πως το μωρό πιέζει έντονα προς τα κάτω. Ακόμη μπορεί ξαφνικά η ανάγκη για τουαλέτα να γίνεται στιγμιαία πολύ έντονη αλλά στην πράξη λιγότερη από την αναμενόμενη ποσότητα φαίνεται να αποβάλλεται κατά την διούρηση. Αυτά τα αισθήματα είναι φυσιολογικά και πρέπει να υπάρχουν στο σώμα καθώς η παρουσία τους αποτελεί ένα ευχάριστο μήνυμα για την αποτελεσματική προσπάθεια της μητέρας, για έναν γρηγορότερο τοκετό.\nΤην εβδομάδα αυτή πραγματοποιήστε το προγραμματισμένο ραντεβού με το γιατρό ή την μαία σας κατά την διάρκεια του οποίου θα μπορέσετε να λύσετε αρκετές απορίες σχετικά τόσο με την πορεία της εγκυμοσύνης σας όσο και για το δικό σας πλάνο τοκετού. Από εδώ και στο εξής οι επισκέψεις σας θα γίνονται με συχνότητα μία φορά την εβδομάδα.\nΣτα πλαίσια των επισκέψεών σας ο γιατρός ή η μαία σας ίσως σας προτείνουν την διενέργεια μιας εύκολης και όχι παρεμβατικής εξέτασης του μωρού σας που λέγεται καρδιοτοκογράφημα (CTG). Το καρδιοτοκογράφημα συνίσταται κυρίως στις υψηλού κινδύνου κυήσεις αλλά δεν είναι σπάνιο να πραγματοποιείται και προληπτικά κατά την διάρκεια των τελευταίων εβδομάδων της εγκυμοσύνης σας για την διαπίστωση της ευεξίας του μωρού σας και την ύπαρξη πιθανόν συσπάσεων της μήτρας.\nΤέλος η 36η εβδομάδα είναι η τέλεια εβδομάδα για την συμμετοχή σας σε μαθήματα- σεμινάρια θηλασμού σχετικά με την πρακτική εφαρμογή της μεθόδου αυτής. Στην διάρκεια αυτών των σεμιναρίων θα έχετε την δυνατότητα να εκπαιδευτείτε δημιουργικά, διασκεδαστικά και με άμεσο τρόπο σε πρακτικά θέματα θηλασμού, τοκετού κ.λ.π.\nCategory: ΓενικάBy admin Μάιος 14, 2013\nPreviousPrevious post:37η εβδομάδα εγκυμοσύνηςNextNext post:35η εβδομάδα εγκυμοσύνης


Η Νάντια Καραγιάννη μιλά στον Γιάννη Ξυνόπουλο, στο «Sectret» στο ένθετο του Πολιτισμού της εφημερίδας ΠΑΡΑΠΟΛΙΤΙΚΑ με αφορμή τις εμφανίσεις της με τον Μπάμπη Τσέρτο στις «Διαδρομές».\nΕίναι μια όμορφη γυναίκα, με βελούδινη φωνή, που ερμηνεύει μοναδικά το ελληνικό τραγούδι, δίνοντας την ψυχή της στις πίστες όπου εμφανίζεται. Αρκαδοπούλα, με καταγωγή από τα Τρόπαια, κεφαλοχώρι του Δήμου Γορτυνίας, έζησε εκεί μέχρι τα 16 της χρόνια.\nΔεν κατάγεται από μουσική οικογένεια, αφού ο πατέρας της είχε ως επάγγελμα τη δικηγορία, παρότι έπαιζε μαντολίνο και τραγουδούσε, όπως και η μητέρα της, που είχε εξίσου ωραία φωνή και είχε αναλάβει τη φροντίδα της οικογένειας.\n«Από 11 ετών ασχολήθηκα με το ακορντεόν στο παράρτημα του Ελληνικού Ωδείου στα Τρόπαια, με καθηγητή τον Γιώργο Αγγελόπουλο», λέει στο «Secret», στο ένθετο του Πολιτισμού της εφημερίδας ΠΑΡΑΠΟΛΙΤΙΚΑ που κυκλοφόρησε το Σάββατο 18/01/2020.\n«Θέλω να λέγομαι λαϊκή τραγουδίστρια με την ευρεία έννοια», ανέφερε, «γιατί το λαϊκό τραγούδι είναι το τραγούδι της πόλης, -όπως και το ρεμπέτικο, που μου αρέσει πολύ-, ενώ το δημοτικό είναι το λαϊκό τραγούδι της υπαίθρου και κυλάει στο αίμα μας.\nΕγώ τα αγαπώ όλα και μου αρέσει να τα ερμηνεύω. Από τη Μικρά Ασία, τα σμυρναίικα, μέχρι τους μεγάλους δημιουργούς». Στην αρχή της καριέρας της, δεν γνώριζε πώς έπρεπε να κινηθεί στον χώρο, αλλά η αγάπη της για το τραγούδι και η μελέτη που έκανε την έκαναν να έχει μια φωνή που μπορεί να προσεγγίσει τα περισσότερα είδη της ελληνικής μουσικής.\nΌσον αφορά τη σχέση της με τον Μπάμπη Τσέρτο, είπε: «Ο αδελφός μου είναι αληθινός και γνήσιος. Όταν αρχίσαμε να συνεργαζόμαστε, γύρω στα 1994-1995, τον ένιωσα σαν το μεγαλύτερό μου στήριγμα, γιατί είναι δύσκολος ο χώρος του τραγουδιού για μια γυναίκα μόνη.\nΟ καθένας έχει τη δική του πορεία, αλλά συνεργαζόμαστε τακτικά. Του οφείλω πολλά». Για την εξωτερική εμφάνιση, είπε ότι οι πρώτες εντυπώσεις μπορεί να σε κερδίζουν σε έναν καλλιτέχνη, αλλά η φωνή και η ερμηνεία είναι που σε κατακτούν.\n«Ποτέ δεν προκάλεσα με την εμφάνισή μου στις πίστες, για να προσελκύσω το ανδρικό κοινό. Πάντα περιποιημένη, σεβόμουν τον εαυτό μου ως μουσικό και το κοινό που με ακολουθεί, γι’ αυτό έχω μαζί τους μια ειλικρινή σχέση. Και μου το αναγνωρίζουν. Όπλο ήταν η φωνή μου».\nΓια τη δισκογραφία της είπε ότι έχει κάνει αρκετούς προσωπικούς δίσκους, με καινούργια τραγούδια και με επανεκτελέσεις. «Έχω κάνει και τρεις δίσκους με δημοτικά τραγούδια, αυτά που μου αρέσουν από την Αρκαδία, αλλά και από την υπόλοιπη Ελλάδα.\nΟ γιος μου, ο Νίκος Καραγιάννης, εκτός από τραγουδιστής, είναι και μουσικός (κιθάρα - μπαγλαμά) και μου έχει ετοιμάσει 14 νέα τραγούδια σε μουσική δική του και σε στίχους του δημοσιογράφου Πάνου Τσίρου, που θα κυκλοφορήσει σύντομα.\nΌμορφα λαϊκά τραγούδια, που εύχομαι ο κόσμος να τα ακούσει και να τα αγαπήσει». Την περίοδο αυτή βρίσκεται στις «Διαδρομές» (Πατησίων 208) μαζί με τον γιο και τον αδελφό της.\nΤαξιδεύει το κοινό με Γκάτσο - Θεοδωράκη, Ζαμπέτα, Τσιτσάνη, Λουκά Νταράλα κ.ά.\n«Ευελπιστούμε οι φίλοι μας να μας ανακαλύψουν και να περάσουμε υπέροχες στιγμές μαζί. Οι τιμές είναι προσιτές, με νόστιμες γεύσεις και με τραγούδια αγαπημένα, που όλα ξεχωρίζουν».\nΓια την κατάσταση στην Ελλάδα είπε: «Έχουμε περάσει δύσκολα και η νέα χρονιά να μας δώσει ελπίδα, φως και δημιουργία και όλα αυτά που έχουν εξαγγελθεί από την κυβέρνηση να συνεχίσουν να υλοποιούνται.\nΟφείλουμε, ως ενεργοί πολίτες, να είμαστε ενημερωμένοι και συνυπεύθυνοι και πρέπει να προσπαθήσουμε να αλλάξουμε τη νοοτροπία μας, έστω στα μικρά και καθημερινά. Να δούμε τη χώρα μας σαν το μεγάλο μας σπίτι και να βοηθήσουμε όλοι για να πάει μπροστά».


Εμφάνιση άρθρων βάσει ετικέτας: ΘΕΟΔΩΡΑ ΣΙΑΡΚΟΥ - ERT Open\nΤετάρτη, 05/02/2020 - 18:26\n"ΕΥΑ ΚΑΙ ΝΟΡΑ" από τις 26 ΟΚΤΩΒΡΙΟΥ στο ΘΕΑΤΡΟ ΑΛΚΜΗΝΗ\nΔευτέρα, 23/09/2019 - 16:03\n“ΤΡΙΑ” στον Πολυχώρο Πολιτισμού Αθηναΐς-Μουσική Θεατρική Σκηνή\nΔευτέρα, 05/03/2018 - 00:05\n«Μετά την Βάρκιζα» στο θέατρο ΑΛΚΜΗΝΗ\nΔευτέρα, 11/09/2017 - 12:17\nοργάνωση & εκτέλεση παραγωγής: κάθε\nΠαρασκευή & Σάββατο στις 9.30΄μμ\nΛίγο πριν ξεσπάσει επίσημα ο εμφύλιος πόλεμος, μια μάνα-χήρα, βρίσκεται αντιμέτωπη με τις διαφορετικές πολιτικές πεποιθήσεις των δυο γιών της. Προσπαθεί να συμφιλιώσει τα παιδιά της, τους συστήνει ουδετερότητα, παροτρύνει τον μεγάλο γιό να υπογράψει Δήλωση για να μην τον κυνηγούν, παρακαλεί τον μικρό να δεχθεί τις διαφορετικές ιδέες του αδελφού του, ενώ συμβουλεύει τη μικρή της κόρη να μην ανακατεύεται. Όμως, τα γεγονότα σύντομα μετατρέπουν την ελπίδα σε εφιάλτη, την αγάπη σε φόβο και τον φόβο σε συμφορά. Με ρεαλιστική, λιτή γραφή ο συγγραφέας αντλώντας υλικό από μια πραγματική ιστορία - μία από τις πολλές συγκλονιστικές καταστάσεις που βίωσε ο λαός μας - πλάθει ένα συγκινητικό, ανθρώπινο και ταυτόχρονα πολιτικό δράμα. Μία από τις πολλές συγκινητικές αληθινές ιστορίες του εμφυλίου πολέμου, που μπορεί σήμερα κάποιος να διηγηθεί στα παιδιά ή στα εγγόνια του. Μια ιστορία από αυτές που διεκδικούν τον δικό τους χώρο, προσφέροντας ως αντίδωρο το αμυδρό φως της ελπίδας, μια ιστορία από αυτές που χαράχτηκαν ανεξίτηλα στο «σώμα» της κοινωνικής και ιστορικής «μνήμης». Μια ιστορία που φωτίζει την αγωνία του ανθρώπου και όλες τις μεγάλες οδύνες του. Οι ήρωές του σε ένα διαρκή αγώνα ζωής και θανάτου, με την ελπίδα να πεθαίνει και να ανασταίνεται.\nΣτο σημείωμά του στο πρόγραμμα της παράστασης ο συγγραφέας Μυρώδης Αδαμίδης γράφει: «Είναι αλήθεια: "Η μνήμη όπου και να την αγγίξεις πονεί" (Σεφέρης), όμως «Βίγλα αψηλή στα φρένα μας η μνήμη» (Καζαντζάκης). Αυτές οι αλήθειες συνηγόρησαν στο να σας διηγηθώ μια ιστορία όπως την άκουγα παιδί, αντί για παραμύθια με μάγισσες, δράκους και ιππότες, πρίγκιπες και βασιλοπούλες. Μια αληθινή ιστορία που στην μικρή κοινωνία του χωριού μου απέκτησε μεγάλη σημασία και 70 χρόνια μετά έρχεται στη θεατρική σκηνή, ως μάρτυρας των καιρών. Με το έργο αυτό επιχειρώ να καταθέσω απλώς αυτό που μου αναλογεί, αυτό που μέσα μου επιμένει να με συγκλονίζει. Πόνος, περηφάνια, μνήμη, προβληματισμός. Η Ελλάδα και η πρόσφατη ιστορία της. Η δύναμη του καλού και οι "δαίμονες" του κακού. Οι αγωνιστές και οι πατριδοκάπηλοι διώκτες τους. Η ζωή και ο θάνατος».


Πρεμιέρα για την Εθνική ανσάμπλ γυναικών στο 17ο «Κύπελλο Καλαμάτας» | Ε.Γ.Ο.\n9 Απριλίου 2009 1622 views\tΑνσάμπλ\nΘέαμα υψηλού επιπέδου εγγυώνται οι πρωταθλήτριες της ρυθμικής γυμναστικής από την Ελλάδα και τον κόσμο, που θα πάρουν μέρος στο 17ο διεθνές μίτινγκ ρυθμικής γυμναστικής «Κύπελλο Καλαμάτας». Η διοργάνωση θα φιλοξενηθεί το Σαββατοκύριακο 11-12 Απριλίου στο κλειστό γυμναστήριο «Τέντα» της μεσσηνιακής πρωτεύουσας, παράλληλα με την τελική φάση του πανελληνίου πρωταθλήματος ατομικού γυναικών.\nΦέτος, το «Κύπελλο Καλαμάτας» περιλαμβάνει διεθνές τουρνουά ανσάμπλ, στο οποίο θα συμμετάσχουν η χρυσή Ολυμπιονίκης του Πεκίνου, Ρωσία, οι ΗΠΑ, η Σουηδία, καθώς βέβαια και η ελληνική ομάδα. Το Σάββατο 11/4 θα διεξαχθεί ο σύνθετος αγώνας, αποτελώντας ταυτόχρονα προκριματικό για τους τελικούς οργάνων της Κυριακής 12/4.\nΜε την ανανεωμένη Εθνική ομάδα γυναικών του ανσάμπλ, η οποία θα παρουσιάσει για πρώτη φορά τα νέα προγράμματά της, θα αγωνιστούν οι Αλεξάνδρα Γεωργοβασίλη, Αφροδίτη Γεωργοβασίλη, Μαίρη Σπανουδάκη, Τάνια Παπαϊωάννου, Ελένη Ταμπάκη και Βάλια Μανιού. Οι πέντε πρώτες θα συμμετάσχουν στο πρόγραμμα με τα 5 στεφάνια, ενώ η Μανιού θα πάρει τη θέση της Ταμπάκη στις 3 κορδέλες / 2 σχοινάκια.\n«Τα προβλήματα δεν λείπουν από την ομάδα, που έχει μείνει με περιορισμένο αριθμό αθλητριών. Η Μανιού προέρχεται από σοβαρό τραυματισμό και αυτή θα είναι η πρώτη της απόπειρα να αγωνιστεί. Η Ταμπάκη, εξάλλου, επέστρεψε πρόσφατα στις προπονήσεις και δεν βρίσκεται ακόμη στην καλύτερη φόρμα. Το σημαντικό, όμως, είναι ότι θέλουμε να κάνουμε μία αρχή», επισήμανε η τεχνική διευθύντρια ρυθμικής γυμναστικής της Ε.Γ.Ο., Ελένη Πολυχρονίδου, η οποία συμπλήρωσε: «Το ‘Κύπελλο Καλαμάτας’ αποτελεί μια εναρκτήρια κίνηση για το ανσάμπλ γυναικών. Είναι μια προσπάθεια που γίνεται με δύσκολες συνθήκες, αλλά και με όλες μας τις δυνάμεις, για το καλύτερο δυνατό. Στη δεδομένη χρονική στιγμή, άλλωστε, καμία χώρα δεν είναι έτοιμη. Τα πράγματα είναι δύσκολα για όλους».\nΑπό χθες, Τετάρτη, στην Καλαμάτα βρίσκεται για προετοιμασία και η Εθνική ομάδα ανσάμπλ νεανίδων, η οποία θα δώσει αγώνα επίδειξης, παρουσιάζοντας το πρόγραμμά της στις 5 κορδέλες. Με το «μικρό» ελληνικό ανσάμπλ θα αγωνιστούν στην «Τέντα» οι Μαγδαληνή Δάγκαρη, Σταυρούλα Σαμαρά, Δέσποινα Τσουμαλάκου, Ιωάννα Χρυσομάλλη και Μαριάνθη Ζαφειρίου, ενώ στην προετοιμασία συμμετέχουν άλλες πέντε αθλήτριες, οι Αναστασία Βολικάκη, Ειρήνη Γαλίτη – Μπουρνάζου, Χαϊδένια Δροσοπούλου, Μυρσίνη Θεοδοσιάδου και Κική Πασχαλίδου.\n«Το ανσάμπλ νεανίδων βρίσκεται σε διαφορετικό επίπεδο ετοιμότητας, αφού σε πέντε εβδομάδες θα συμμετάσχει στο ευρωπαϊκό πρωτάθλημα του Μπακού. Πρόκειται για αθλήτριες με προσόντα, αλλά χωρίς μεγάλη αγωνιστική εμπειρία, γι’ αυτό και επιδιώκουμε να προσαρμοστούν σε συνθήκες αγωνιστικού περιβάλλοντος. Πιστεύουμε πολύ και στις 10 αθλήτριες αυτής της ελπιδοφόρας ομάδας. Ο στόχος μας είναι να αποτελέσουν μία βάση για την ομάδα του ανσάμπλ γυναικών του 2011, όταν και θα διεκδικήσουμε την πρόκριση για τους Ολυμπιακούς Αγώνες του Λονδίνου», υπογράμμισε η κ. Πολυχρονίδου.\nΠαράλληλα με το 17ο «Κύπελλο Καλαμάτας», στην «Τέντα» θα διεξαχθεί και η τελική φάση του πανελληνίου πρωταθλήματος ατομικού γυναικών. Στη διοργάνωση θα συμμετάσχουν οι 19 αθλήτριες που έπιασαν το απαιτούμενο βαθμολογικό όριο στην προκριματική φάση του πανελληνίου πρωταθλήματος, στις 28/3 στη Θεσσαλονίκη.\nΤο Σάββατο 11/4 θα πραγματοποιηθεί ο γενικός αγώνας, που αποτελεί τελικό του σύνθετου ατομικού, αλλά και προκριματικό για τους επιμέρους τελικούς οργάνων. Οι τελικοί σε καθένα από τα τέσσερα όργανα (σχοινάκι, στεφάνι, μπάλα, κορδέλα) θα γίνουν τη Κυριακή 12/4.\n13.30 – 14:00: Τελετή έναρξης\n14:00 – 15:00: Πανελλήνιο ατομικού – Γενικός αγώνας, α’ μέρος\n15:00 – 15:20: Σύνθετος αγώνας ανσάμπλ, α’ μέρος\n15:20 – 16:00: Πανελλήνιο ατομικού – Γενικός αγώνας, β’ μέρος\n16:00 – 16:20: Σύνθετος αγώνας ανσάμπλ, β’ μέρος\n16:20 – 16:25: Επίδειξη Εθνικής ομάδας ανσάμπλ νεανίδων\n16:25 – 16:50: Επίδειξη αθλητριών του Φ.Ο.Κ.\n*Η είσοδος στο κλειστό γυμναστήριο «Τέντα» θα είναι ελεύθερη για μαθητές και φοιτητές. Τα εισιτήρια για τους υπόλοιπους θεατές θα κοστίζουν 5 ευρώ για καθεμιά από τις δύο ημέρες των αγώνων.